Početak/Društvo/Držala dete u naručju dok je čopor pasa ujedao\nČopor pasa lutalica napao je danas ženu staru 48 godina dok je šetala svog dvogodišnjeg unuka, kojeg je, kako kaže, jedva uspela da spase. Nakon što su joj pomogli prolaznici, nesrećna žena je sa teškim povredama nogu zbrinuta u Hitnoj pomoći.\nZoricu Stošić presrela je grupa od oko 7-8 pasa dok je u popodnevnim satima šetala unuka u naselju kod Starog groblja, pored marketa Idea. Kada je, kako kaže, videla da psi trče ka njima, uhvatila je unuka i podigla ga visoko da psi ne bi mogli da ga dohvate i povrede.\n„Stajala sam mirno i pustila da me psi krvoločno ujedaju, a unuka sam na svu sreću uspela da uzmem u naručje. Nisam uopšte osećala bol u tom trenutku, samo sam gledala da što čvršče držim dete, da ga ne ispustim i pozivala sam pomoć“, priča uznemireno Zorica.\nTada je, kako priča Zorica, u pomoć pokušala da pritrči prodavačica iz obližnje radnje, ali vidno uplašena nije smela da priđe, nego je i ona počela da doziva „Upomoć“.\n„Onda je neki čovek ubrao ogroman štap i počeo da pravi buku i tako ih je oterao. Ne želim da mislim šta bi se desilo da sam bila sa dvoje unučadi. Rastrgli bi nas na komade“, kaže Stoičićeva.\nUbrzo nakon toga došla je Hitna pomoć, a Zorica je, kako tvrdi, tek tada primetila koliko su joj ozbiljne rane psi naneli. Ona kaže da su joj u Hitnoj rekli da su za samo nedelju dana više puta imali pcijente sa ujedima pasa upravo u ovom kraju.\nInače, u ovom naselju i kroz ovu ulicu deca svakodnevno prolaze kada idu u školu.\nHitna pomoć Niš izujedana starica psi psi lutalice ujed pasa lutalica\nNa rešavanju problema pasa lutalica radiće radna grupa koja će biti formirana


baza - Sputnjik Srbija\n23:35 07 Avgust 2020\nAmerički mediji: Rusija osposobljava sovjetske baze na Kubi?\nRusija namerava da osposobi stare sovjetske baze na Kubi, ali i da izgradi nove, kako bi odatle motrila na SAD, piše list „Dejli star“ pozivajući se na Fondaciju „Džejmstaun“.\nNik Dučić pred odlazak iz Bondstila: Sva ta duhovna snaga Srbije, vratiću se sa porodicom\nBivši komandant američke vojne baze Bondstil na Kosovu Nik Dučić izjavio je, sumirajući devet meseci koje tamo proveo, da među najvećim postignućima misije vidi to što je američki kontingent pod njegovom komandom uspeo da dopre do srpske zajednice.\nGugl otkrio vojnu tajnu: Snimljene lokacije glavnih štabova\n„Gugl“ otkrio vojnu tajnu — završiće na sudu. Ministarstvo odbrane Belgije, pozivajući se na nacionalnu sigurnost, tužiće „Gugl“ jer nije zamaglio satelitske snimke vojnih lokacija u toj zemlji.\nRusija, Avganistan, Indija, Iran i Kina stvaraju zajedničku bazu o teroristima\nAvganistan, Indija, Iran i Kina podržali su stvaranje jedinstvene baze sa Rusijom o terorističkim organizacijama.\nOdgovor Poljskoj: Da li će se u Belorusiji formirati ruska baza\nZašto Ministarstvu odbrane Poljske više ne odgovora rotacioni princip baziranja američkih trupa, koliko je ekonomski motivisano prisutstvo stalne baze u toj zemlji i treba li očekivati odgovor Belorusije, koja pažljivo prati celu priču?\nKazahstan: Nema govora o formiranju američkih baza na Kaspijskom moru\nReči o razmeštanju američkih vojnih baza na Kaspijskom moru nema i ne može biti, izjavio je šef kazahstanske diplomatije Kajrat Abdrahamanov.\nObjavljeno u kojoj zemlji NATO pravi vazduhoplovnu bazu za Zapadni Balkan\nNATO planira da izgradi vazduhoplovnu bazu za Zapadni Balkan u Albaniji, tvrdi premijer te zemlje Edi Rama.\nFormirana baza podataka o zločinima OVK na KiM\nPredsednik Odbora za KiM Milovan Drecun sastao se danas sa pomoćnikom generalnog sekretara UN za politička pitanja Miroslavom Jenčom i rekao da je formirana jedinstvena baza podataka o svim počinjenim zločinima terorističke OVK, te da ona nije selektivna u odnosu na nacionalnu pripadnost žrtava.\nNiče još jedna NATO baza u blizini Srbije\nCrnogorsko Ministarstvo odbrane saopštilo je da će se na planini Sinjajevini, na severoistoku države, sagraditi poligon za gađanje, uništavanje viška naoružanja i jednu vrstu NATO baze.\nIgra vatrom: Poljaci otvaraju kapije američkoj vojsci — stvaraju „predstražu“ za Rusiju\nPoljske vlasti nameravaju da iz sopstvenog budžeta izdvoje dve milijarde dolara kako bi razmestili tenkovsku brigadu vojske SAD na teritoriji zemlje. Ta odluka već je dokumentovana i poslata u Vašington, iako predstavlja direktno kršenje osnivačkog akta Rusije i NATO-a kojim se Alijansa obavezala da neće razmeštati vojsku na teritoriji novih članica.\nAlbanija predlaže Americi: Izgradite NATO bazu na našem Jadranu\nAlbanska ministarka odbrane Olta Džačka predložila je svom američkom kolegi Džejmsu Matisu da NATO uspostavi vojnu bazu na tlu Albanije.\nZašto Rusija formira na Kamčatki novu vazdušnu armiju\nProtivopodmornička avijacija i lovci, sistemi PVO, jedinice tehničke službe veze i mnogi drugi vojni odredi, zaduženi za čuvanje granica ruskog Dalekog istoka, uskoro će se dobiti pojačanje i postati jedinstvena „pesnica“.\nPoslednja bitka: Istina o opsadi američke baze\nSjedinjene Američke Države koriste jednu od svojih baza u Siriji za obuku terorista, saopštio je načelnik ruskog Generalštaba Valerij Gerasimov. Ovo nije prvi put da Rusi ukazuju na to da američki vojni instruktori obučavaju ekstremiste, ali su SAD takve optužbe uvek negirale.\nNovo rusko uporište u Sredozemlju: Niče baza sa brodovima na nuklearni pogon...\nRuska Državna duma ratifikovala je sporazum o proširenju baze Ratne mornarice Rusije u sirijskoj luci Tartus. Sporazum će biti na snazi 49 godina, a njime je predviđeno da u luci Tartus istovremeno može da se nalazi 11 ruskih ratnih brodova, uključujući i brodove na nuklearni pogon.\nIncident: Zatvorena američka baza u Britaniji\nAmerička baza u Britaniji zatvorena je posle „bezbednosnog incidenta” tokom kojeg je nepoznata osoba pokušala automobilom da probije kapiju.\nNešto se sprema: Amerikanci modernizuju nuklearno oružje u nemačkim bazama\nDve kašičice konflikta, jedna čaša nuklearnog oružja, prstohvat nepoverenja — recept za hladni rat.\nOvo vas sigurno zanima! Saznajte sve o svom prezimenu\nZanimanje za prezimena ne jenjava, a znatiželju može utoliti ova zanimljiva baza...\nLjudi će živeti na Mesecu mnogo skorije nego što mislimo?\nZa nešto više od jedne decenije mali broj ljudi živeće na Mesecu, dok će im se u sledećih deset godina pridružiti stotinak ljudi, tvrdi naučnik Evropske svemirske agencije Bernard Foing.\nSrbija ima okupatorsku vojnu bazu — gde su tu Rusi\nBazu je formirao NATO na teritoriji Kosova i Metohije, koje je, defakto, okupirano. Istovremeno, imamo neverovatnu poziciju — Srpsko-ruski humanitarni centar ne može da dobije čak ni diplomatski status, a vojna neutralnost znači upravo izjednačavanje Alijanse sa Rusijom.\nNeviđeni snimci tajanstvene Oblasti 51: Prišli nikad bliže najčuvanijoj američkoj bazi\nUlaz je dopušten samo malom broju ljudi, bezbednost je na visokom nivou, a lokacija je u velikoj meri ostala misterija sve do danas...


Recesija se produbljuje, u BiH najteža u posljednjih 25 godina - Akta.ba\nRecesija se produbljuje, u BiH najteža u posljednjih 25 godina\nPandemija Covid-19 je uzrokovala duboku recesiju u regiji zapadnog Balkana, uz smanjenje i domaće i vanjske potražnje, praćeno pogoršanjima u lancima snabdijevanja, dovodeći do negativnog rasta u svih šest zemalja regije.\n22.10.2020. 14:43 / Izvor: Akta.ba\nPrema najnovijem Redovnom ekonomskom izvještaju (RER) Svjetske banke, prognozira se smanjenje ekonomskog rasta za 4,8 procenata u 2020., što je za 1,7 procentnih poena manje od prognoza iz aprila. Drugi, snažan val pandemije od sredine juna odgađa ekonomski oporavak u regiji. Ograničenja putovanja i mjere socijalnog distanciranja, takođe umanjuju rast u zemljama koje više zavise od turizma.\nOčekuje se da će Bosnu i Hercegovinu (BiH) u 2020. zahvatiti najteža recesija u posljednjih 25 godina. Za 2020. se projicira smanjenje realnog BDP-a za 3,2 procenta zbog usporavanja u većini proizvodnih sektora, slabije potražnje iz okruženja i političke neizvjesnosti. Nepovoljne demografske karakteristike BiH, povećanje broja zaraženih i teško političko okruženje mogu takođe pogoršati uticaje pandemije i uzrokovati čak i veći pad BDP-a, nego što se trenutno procjenjuje.\n"Ova kriza je imala ogroman utjecaj na ekonomiju i živote ljudi u Bosni i Hercegovini", kaže Emanuel Salinas, šef ureda Svjetske banke za Bosnu i Hercegovinu i Crnu Goru.\nBiH se, kako je dodao, suočavala s brojnim izazovima i prije pandemije, a sada je rješavanje mnogih od njih postalo još urgentnije. To uključuje stvaranje prostora za snažniji privatni sektor, povećanje efikasnosti javnog sektora, bolju zaštitu ljudskog kapitala u zemlji (kroz bolje obrazovanje i zdravstvo) i stvaranje boljih prilika za mlade.\nPandemija dovodi do novih izazova na tržištima rada u regiji i prijeti da ugrozi napredak koji su zemlje ostvarile u oblasti dobrostanja. Do juna je nezaposlenost u regiji porasla za pola procentnog poena, uz gašenje 139.000 radnih mjesta. Procjenjuje se da je dodatnih 300.000 ljudi postalo siromašno u Albaniji, na Kosovu, u Crnoj Gori i Srbiji – ali je više nego dvostruko manji nego da mjere odgovora na pandemiju nisu uvedene, navodi se u izvještaju.\nKao i u većem dijelu svijeta, kako kaže direktorica Svjetske banke za zapadni Balkan Linda Van Gelder, pandemija Covid-19 i dalje teško pogađa ljude na zapadnom Balkanu, ugrožavajući i zdravlje i ekonomsko dobrostanje ljudi u svih šest zemalja regije.\n"Koliko god da je situacija loša, bila bi mnogo gora da vlade nisu brzo uvele mjere od samog početka krize. Prvi prioritet je i dalje stavljanje zdravstvene krize pod kontrolu, uz ograničavanje ekonomske štete. Kreatori politika u regiji će se potom trebati fokusirati na jačanje svojih ekonomskih osnova za čvrst oporavak", dodala je Van Gelder.\nPrema izvještaju, svih šest zemalja regije je brzo donijelo politike za zaštitu života i egzistencije. Uvođenje širokih programa očuvanja radnih mjesta, uključujući subvencije za zaposlene, pomoglo je na sprečavanju nekih od najtežih uticaja pandemije na zaposlenost, dok su programi socijalne pomoći, kao što su novčani transferi, pomogli zaštiti najugroženije populacije u regiji u svjetlu zatvaranja privrednih subjekata i drugih ograničenja.\nMeđutim, uprkos tim mjerama, napredak na aktivaciji radne snage, ostvaren u regiji u nekoliko prethodnih godina, sada je anuliran, a kriza onemogućava ostvarivanje napretka na smanjenju siromaštva. Na ove izazove se nadovezuje povećanje fiskalnih deficita u regiji, obzirom da vlade, u situaciji pada prihoda, nastavljaju s većom potrošnjom da bi ublažile ekonomsko usporavanje. Uz neizvjestan kraj ekonomske krize, vjerovatno je da će pritisak na tržišta rada i prihod potrajati još nekoliko narednih mjeseci.\n"Pored poboljšanja zdravstvenih sistema i jačanja mehanizama socijalne zaštite, kreatori politika u regiji bi trebalo da uvode mjere za jačanje ljudskog kapitala, izgradnju snažnijih institucija i jačanje vladavine prava. Ova nesretna okolnost da se mora trošiti više u vrijeme smanjenja prihoda, nameće dodatni pritisak na vlade u regiji da prioritet stave na fiskalnu stabilnost, uključujući i putem unapređenja javne potrošnje i jačanja pridržavanja poreskih obaveza", kaže Linda Van Gelder.\nIzvještaj ističe da će brzina opravka, u kratkoročnom periodu, zavisiti od kretanja pandemije, raspoloživosti vakcine, što bi omogućilo normalizaciju ekonomske aktivnost, te održivog oporavka glavnog trgovinskog partnera regije Evropske unije (EU), saopćeno je iz Svjetske banke u BiH.


Beležnica Čarlsa Simića "Čudovište voli svoj lavirint"\nBeležnica Čarlsa Simića „Čudovište voli svoj lavirint“\nTanjug 24. aprila 2019. 13:13\nBEOGRAD – Jedan od najznačajnijih savremenih svetskih pesnika i esejista Čarls Simić (1938.) objavio je jednu svoju\n„svaštaru-beležnicu“ čudnog imena „Čudovište voli svoj vrt“, koju je prevela novinar-prevodilac Vesna Roganović, a objavio „Arhipelag“.\nKnjiga sadrži kratke eseje, aforizme, misli, maksime, zapise koje je Simić zapisivao u svoju beležnicu decenijama i tako je nastala knjiga koja otkriva Simića kao radoznalog, eruditu, ponekad sentimentalnog, često duhovitog i možda je to najintimnije delo koje je do sada objavio.\nInteresantno je čitati njegova sećanja na detinjstvo tokom rata i odmah nakon rata u Beogradu, pre nego se zauvek preselio u Ameriku. Tamo se školovao i počeo svoju akademsku karijeru kao univerzitetski profesor koji je stizao da piše poeziju, ali i da prevodi svoje omiljene pesnike, poput Vaska Pope, sa srpskog na engleski. Zahvaljujući Simiću u Americi su se pojavile tri antologije savremene srpske poezije.\nZa petnaestak zbirki pesama i nekoliko knjiga eseja Simić je osvojio pregršt nagrada među kojima su Pulicerova, Nagrada Američke akadmije, međunarodna Grifinova nagrada, Međalja „Robert Frost“ za životno delo…\nNesvakidašnju erudiciju Simić pokazuje pišući o poeziji, književnosti, istoriji ali i o američkoj i svetskoj politici ostavljajući živo svedočanstvo o svetu u kome je živeo.\n„Bol i slava“ u bioskopima od 24. oktobra\nPredstavljeni projekat i izložba o Lazi Lazareviću\nFestival savremenog plesa i performansa počinje sutra u KC\nU Luvru izložba povodom 500 godina od smrti Leonarda Da…


NVO: Prekinuto merenje zagađenja vazduha u Smederevu\nDruštvo Autor:Anđela Krstovic23. jun. 202120:46\nNevladina organizacija Pro.Tok 21 upozorila je danas na prekid merenja zagađenja vazduha u Smederevu, kao i na posledice koje zagađenje ima po zdravlje građana.\nSaopštenje NVO Pro.Tok21 prenosimo u celosti:\n„Neposredan povod zašto se obraćamo javnosti je što se u poslednjim danima, na dostupnim zvaničnim izvorima, ne prikazuju u realnom vremenu rezultati merenja kvaliteta vazduha sa merne stanice ‘Smederevo Centar2, tačnije, koncentracije čestica PM10 i PM2,5.\nPoznato je da su upravo povišene koncentracije PM10 i PM2,5 čestica glavni izazivač zagađenog vazduha u Smederevu, koje se godinama unazad svrstava u najzagađeniju, treću kategoriju. Posledice udisanja ovako zagađenog vazduha se ispoljavaju u ozbiljnim poremećajima zdravlja, i akutnim i dugotrajnim, hroničnim. Trenutno pitanje je: šta se to dešava pa je prekinuto merenje zagađenja vazduha i objavljivanje rezultata? Koje su posledice zanemarivanja ili skrivanja ovakvih podataka?\nŽrtve zagađenja: Umesto građana Smedereva 223 para cipela\nĆuta pisao ambasadorki Kine zbog zagađenja Bora i Smedereva\nProtest građana u Smederevu zbog zagađenja vazduha\nCrveni bedževi su u zajedno sa građanima kupili i postavili LED ekran u centru grada, kako bi emitovali zvanične podatke sa stanice ‘Smederevo Centar’. Na žalost, podaci koji se trenutno prikazuju na ‘Semaforu zagađenja’ nisu potpuni ni validni jer NE OBUHVATAJU rezultate merenja PM10 i PM2,5 čestica sa navedene merne stanice, to jest – ovi podaci odjednom su nedostupni!\nGrađani imaju pravo da znaju kakav vazduh udišu. Najvažniji faktor zagađenja vazduha u Smederevu se ne kontroliše ili se rezultati ne objavljuju. Želimo da znamo razlog ovakve situacije, kao i posledice koliko će ova situacija uticati na rezultate godišnjih merenja, na nivo pouzdanosti merne stanice ,,Smederevo Centar“, koje merne stanice mogu nadomestiti ovakav propust, na koje načine građani mogu dobiti informacije o kvalitetu vazduha kada nisu dostupne tamo gde treba da budu, da li se na ovaj način poštuje Zakon o zaštiti vazduha Republike Srbije, itd?\nNeadekvatno merenje zagađenja vazduha i neprecizno informisanje javnosti mogu relativizovati problem zagađenja vazduha u Smederevu. Može se sumnjati da postoје situacije u kojima merne stanice naprasno ne prikazuju podatke u danima osetno visokog zagađenja ili da prestanak objavljivanja ovih podataka ima veze sa našim ,,Semaforom zagađenja“. Ne želimo da učestvujemo u takvim nagađanjima, već zahtevamo što hitnije rešenje problema i prikaz merenja zagađenja vazduha PM česticama u centru Smedereva. Sve drugo predstavlja lažno informisanje, obmanu građana i pokazuje nebrigu o životnoj sredini i zdravlju stanovništva.\nNa Semaforu zagađenja koji su građani postavili će, do adekvatnog rešenja ove situacije, biti označeno da je vazduh koji udišu Smederevci nepoznatog indeksa kvaliteta jer podaci nisu potpuni“.


Proširena Lista ljekova za 31 lijek: Niže cijene, nema favorizovanja proizvođača, više mogućnosti za pacijente | Aktuelno\n“Radi se o ljekovima koji se koriste u tretmanu oboljelih od malignih bolesti, dijabetesa, hemofilije, genito-urinarnih problema, hipertenzije, reumatoloških oboljenja, psorijaze, psihijatrijskih, hematoloških, neuroloških oboljenja i hereditarnog angioedema”, navode uz Ministarstva zdravlja.\n“Korekcije cijena ljekova u skladu sa maksimalnim cijenama koje je utvrdio CinMed su takođe obaveza redovne revizije Liste lijekova. Lista podrazumijeva ljekove koji se propisuju i izdaju na recept i ljekove koji se primjenjuju na primarnom, sekundarnom i tercijernom nivou, na teret sredstava obaveznog zdravstvenog osiguranja, kao i ljekove koji su sastavni dio Doplatne Liste lijekova”, ističu u Ministarstvu zdravlja.\n“Razliku do punog iznosa cijene lijeka na doplatnoj listi ljekova plaća osigurano lice”, pojašnjavu iz Ministarstva zdravlja.\n“Napominjemo da će već od septembra Ministarstvo zdravlja nastaviti pregovore sa farmaceutskim kompanijama (u skladu sa članom 7 Uredbe o kriterijumima za stavljanje, odnosno skidanje lijekova sa Liste ljekova) u smislu smanjenja cijena novih lijekova koji su sastavni dio Liste lijekova, ali i ukupnog njihovog portfolija, koji se nalazi na Listi i u primjeni je duži vremenski period. Na taj način će se nastaviti kontinuirani rad na Listi ljekova, kao i otvaranje mogućnosti za nove aplikacije/uvrštavanje novih ljekova do kraja 2020. godine”, zaključuju u Ministarstvu zdravlja.\nProširena Lista ljekova za 31 lijek: Niže cijene, nema favorizovanja proizvođača, više mogućnosti za pacijente – CG Vijesti


Tramp o Flinu: "Radio po zakonu"\n02 decembar, 2017\nDonald Tramp u Beloj kući\nPredsednik Donald Tramp rekao je da nije zabrinut zbog toga što je njegov bivši savetnik za bezbednost Majkl Flin priznao krivicu, odnosno da je lagao FBI o svojim kontaktima sa Rusijom. Tramp je poteze Majkla Flina za vreme tranzicije vlasti nazvao je "zakonitim".\nTramp je u Beloj kući jutros prvi put reagovao na vest da je Flin priznao krivicu I da sarađuje sa specijalnim istražiteljem Robertom Malerom I tri puta je ponovio da “nije bilo dosluha” između saradnika u njegovoj kampanji I Rusije. Rekao je da je morao da otpusti Flina zato što je lagao potpredsednika i FBI, ali da Flin nije trebalo da laže jer u njegovim delima nije bilo "ničeg nezakonitog."\nFlin se u petak u Okružnom sudu u Vašingtonu izjasnio krivim po jednoj tački optužnice, da je lagao o privatnom razgovoru koji je imao sa ruskim ambasadorom Sergejom Kislijakom.\nPrema optužnici, koju je potpisao specijalni istražitelj Maler, Flin je u januaru, nekoliko dana posle inauguracije Donalda Trampa "namerno izneo materijalno netačne, izmišljene i lažne izjave istražiteljima o svojim razgovorima sa Kislijakom.\nKrivično delo koje je Flin priznao nosi maksimalnu kaznu od pet godina zatvora, a njemu nije izrečena presuda.\nMajkl Flin priznao da je lagao FBI


Tubi Unsal preti godinu dana zatvora?! - TV Exposed\nNeprijatna situacija za tursku glumicu Tubu Unsal, za koju je sama kriva. Pre nekoliko nedelja, Tuba je napala suprugu njenog ljubavnika u jednom od klubova u Istanbulu. Susret je bio veoma neprijatan, reagovala je i policija, a žena koja je napadnuta je podnela tužbu. Tužilaštvo zahteva zatvorsku kaznu za glumicu, i to u trajanju od ...\nNeprijatna situacija za tursku glumicu Tubu Unsal, za koju je sama kriva.\nPre nekoliko nedelja, Tuba je napala suprugu njenog ljubavnika u jednom od klubova u Istanbulu. Susret je bio veoma neprijatan, reagovala je i policija, a žena koja je napadnuta je podnela tužbu. Tužilaštvo zahteva zatvorsku kaznu za glumicu, i to u trajanju od godinu dana! Suđenje tek predstoji, a malo toga je na strani Tube Unsal...\nPodsećamo, poslednji projekat na kom je glumica radila bila je serija Love 101, a pre toga je radila u serijama Insider, Oyle Bir Gecer Zaman ki i drugim projektima.\nNOVO - Enis Arikan se vraća na scenu


Ekskluzivno doznajemo: Entitet “Republika Srpska” proglašava državnu samostalnost i otcjepljenje od BiH | MAGistral\nKreatori zakona su Milorad Dodik, koji je na crnoj američkoj listi zbog kršenja Daytnoskog mirovnog sporazuma i Mirko Šarović, koji je jednom već bio smjenjen sa javnih funkcija zbog kršenja Daytonskog mirovnog sporazuma.\nZakon će se pred poslanicima u petak na Posebnoj sjednici, koja je uslijedila kao reakcija na nametanje zakonskih odredbi kojima se zabranjuje negiranje genocida od strane Valentina Inzka.\nKako su pojedini članovi pravnog tima NSRS rekli za N1 sve je rađeno po dogovoru lidera srpskih stranaka od ponedjeljka .\nU dijelu zakona\npraktično je entitet Republika Srpska, jednostrano proglasila samostanost i otcjepljenje od Bosne i Hercegovine.\nTo je potvrdio i Mirko Šarović u današnjem medijskom obračanju u kojem je indirektno dao do znanja da zakoni Bosne i Hercegovine ne vrijede na teritoriji entiteta Reublika Srpska.\nOstali predloženi zakoni krše sve konvencije o ljudskim pravima, krivični zakon Bosne i Hercegovine i predstavljaju državni udar.\nPosted in BiH i region, Društvo, Vijesti\nPrevious Post: Nakon današnje presude Vrhovnog Suda Muriz Memić ponovo dezinformisao javnost i prijetio novim hapšenjima\nNext Post: Poziv za sudjelovanje: Privrednikova likovna kolonija 2021.


Srbija je zabranila ubijanje životinja radi proizvodnje krzna! - ORCA\nORCA / Srbija je zabranila ubijanje životinja radi proizvodnje krzna!\nVeliki uspeh nakon 15 godina kampanje „Da ih ne Okrznu!“\nOd 1. januara 2019. godine u Srbiji je zabranjeno ubijanje životinja radi proizvodnje krzna. Uspeh koji je usledio nakon 15 godina kampanje “Da ih ne Okrznu!”\n„Kampanja za zabranu gajenja i ubijanja životinja radi proizvodnje krzna „Da ih ne Okrznu!“ je naša najduža kampanja – trajala je punih 15 godina. Zahvaljujemo se volonterima, medijima i javnosti – hiljadama ljudi koju su tokom svih ovih godina verovali da naša zemlja treba da bude zemlja čiste ekološke poljoprivredne proizvodnje, zemlja koja afirmiše ekološki i etički prihvatiljive delatnosti, nasuprot krznarskoj industriji“izjavio je Elvir Burazerović, direktor ORCA ovim povodom.\nKampanja „Da ih ne Okrznu!“\nKampanja za zabranu gajenja i ubijanja životinja radi proizvodnje krzna „Da ih ne Okrznu!“ pokrenuta je 2003. godine i intenzivno je vođena do 2009. godine kada je usvojen Zakon o dobrobiti životinja koji je propisao ovu zabranu, a njenu primenu odložio do 2019. godine. U međuvremenu bilo je nekoliko neuspešnih pokušaja da se ova zabrana ukine, što nije naišlo na podršku javnosti i zakonodavca. Podsetimo se kampanje ORCA, modne kuće Passage i TV Metropolis “Da ih ne Okrznu!” OVDE\nRazloga za ukidanje gajenja i ubijanja životinja isključivo radi proizvodnje krzna ima mnogo. Oni su pre svega ekološke i etičke prirode. Industrijsko gajenje krznašice nemoguće je sprovoditi na human način, a količina leševa i opasnih hemikalija koje se koriste u ovoj industriji trajno zagađuju životnu sredinu. Čak 100 činčila je potrebno ubiti da bi se napravio samo jedan kvadratni metar kvalitetne bunde! Pored toga, s obzirom na veoma mali broj farmi, od kojih je još manji broj onih koje rentabilno posluju, teško je govoriti o bilo kakvim ekonomskim koristima za državu. Jedna od dve veće firme koje se bave gajenjem ovih životinja od 2010. do 2014. godine uplatila je svega 607.000 dinara u budžet!\nImajući u vidu ove činjenice, kao i rastuću zabrinutost javnosti za dobrobit ovih životinja, ali i negativne ekološke uticaje krznarske industrije evidentna je tendencija ukidanja ove „prljave“ industrije širom evropskog kontinenta. Gajenje životinja radi proizvodnje krzna zabranjeno je u sledećim zemljama: Velika Britanija (2000), Austrija (2004), Slovenija (2013), BJR Makedonija (2014), Hrvatska (2018), Luksemburg (2018), Češka (2019). Pored toga, sledeće zemlje usvojile su zabrane koje će stupiti na snagu u narednih nekoliko godina: Belgija (2023), Holandija (2024), Norveška (2025) i Bosna i Hercegovina (2029).


Zastava NATO-a u Skoplju\nUspeli smo da se sa sporednog balkanskog koloseka, na kome smo čekali decenijama, vratimo na glavni autoput ka Evropi, poručio je premijer Severne Makedonije Zoran Zaev pred Vladom u Skoplju gde je danas podignuta NATO zastava.\n"Danas sa sigurnošću kažemo da je naša zemlja na pravom putu ka progresu i nesmetnom razvoju", rekao je Zaev na svečanoj ceremoniji na kojoj je na zastava NATO-a podignuta uz intoniranje himne Alijanse.\n"Odlukama našeg parlamenta i parlamenta Republike Grčke, te pozivnicom članica NATO-a, već učestvujemo u rad najmoćnijeg saveza u svetu i možemo biti spokojni i u celosti sigurni da, završavanjem ratifikacija u svim parlamentima naših saveznika, naša zemlja, koja će uskoro nositi geografski precizno ime - Severna Makedonija, i zvanično postaje 30. punopravna članica NATO-a sa pravom glasa. Tim činom postajemo bezbedna zemlja, postajemo svoji na svojemu", rekao je Zaev.\nOn je zahvalio svima koji su doprineli da Severna Makedonija dođe na ulazna vrata NATO-a.\nU međuvremenu, parlament Slovenije je danas na vanrednoj sednici ratifikovao Protokol o pristupanju Makedonije u NATO-u, a pre glasanja poslanicima se obratio predsednik makedonskog Sobranja Talat Džaferi, koji boravi u zvaničnoj poseti ovoj zemlji. Time je Slovenija, posle Grčke, postala druga članica Alijanse koja je ratifikovala Pristupni protokol.\nPrema najavama iz Tirane, u četvrtak Pristupni protokol treba biti ratifikovan i u albanskom parlamentu.\nKao što su javili albanski mediji, Protokol za članstvo Makedonije u NATO-u već je dobilo zeleno svetlo u Zakonodavnoj parlamentarnoj komisiji, a za četvrtak je zakazana i plenarna sednica parlamenta o ovom pitanju.\nKada Protokol ratifikujuparlamenti svih 29 zemalja NATO-a, onda Severna Makedonija i zvanično postaje 30. članica Alijanse.


Dina kartica postaje obavezna › Made-in-Germany.rs\nDina kartica postaje obavezna\nPošto je Dina jedina domaća platna kartica za koju se obrada obavlja u Srbiji i za koju Narodna banka (NBS) može da garantuje, svi vlasnici tekućih računa moraće uskoro da je imaju, ukoliko je već ne poseduju.\nOvakva odluka uslovljena je primenom Zakona o međubankarskim naknadama i posebnim pravilima poslovanja kod platnih transakcija na osnovu platnih kartica, a dužnost Narodne banke je da obezbedi nesmetano funkcionisanje platnog sistema u državi.\nObaveza poslovnih banaka biće da svim klijentima obezbede platnu karticu koja se obrađuje u Srbiji, a ukoliko i kartice stranih kartičnih sistema potpadnu pod nadzor NBS, i one će imati jednak tretman, prenose srpski mediji.\nDebitna Dina kartica, koju bi banke izdavale uz tekući račun, besplatna je i nije uobičajeno naplaćivanje njenog održavanja, budući da je osnovna identifikaciona kartica.\n– Dina kartica je od svog osnivanja bila besplatna, uprkos tome što je još 2014. godine uspostavljen pravni okvir kojim se uređuje poslovanje platnih sistema u našoj zemlji. Inostrani kartični sistemi, međutim, nisu pokazali interesovanje da se sa njim usklade. Trenutno jedina kartica za koju se obrada obavlja u zemlji je Dina, a stvar je poslovne politike internacionalnih kartičnih sistema da li će za svoje kartice obezbediti usklađivanje – kažu u NBS.\nKako dalje objašnjavaju, banke će nastaviti da izdaju i strane kartice, ali je potrebno da korisniku izdaju i jednu domaću. Ovakvim rešenjem se realizuje zakonska obaveza NBS da u svakom trenutku obezbedi nesmetano funkcionisanje platnog prometa u dinarima.\n– Sve platne kartice omogućavaju raspolaganje sredstvima sa računa. Bankama je ostavljeno kao mogućnost registrovanje poslovanja inostranih kartičnih sistema, a građani su slobodni da u svakodnevnim transakcijama koriste koju god karticu žele – objašnjavaju u NBS.\nUkinuto korišćenje pečata u platnom prometu\nBeograd postaje evropski startap centar!\nZa privatno obezbeđenje obavezna licenca!\nOd MiG na 30/06/2018 / AKTUELNO / Ostavite komentar\nMerkelova za dalju reformu monetarne unije\nDojče banka pala na stres testu u SAD


11. Jul 2000 16:32 (GMT+01:00)\nObjavljeni rezultati referenduma u Siriji\nStoprocentna podrška Bašaru\nAsadov sin će na mesto predsednika zvanično stupiti u ponedeljak\nDAMASK - Sin pokojnog sirijskog predsednika Hafeza al Asada Bašar (34) osvojio je na referendumu 97,29 odsto glasova čime je potvrđena njegova nominacija za novog predsednika te zemlje.\nSirijski parlament koji, kako prenosi Rojters, broji 250 poslanika i koji je nedavno jednoglasno podržao Bašarovu nominaciju za šefa države, sastaće se ponovo u ponedeljak 17. jula radi zvanične inauguracije sina pokojnog predsednika.\nPredlogu da narednih sedam godina baš on predvodi Siriju usprotivilo se samo 22.439 glasača ili minornih 0,25 odsto ukupnog biračkog tela. Jedan deo glasačkih listića, u za sada nepoznatom procentu, bio je nevažeći.\nBašar, koji se uoči i tokom referenduma nije obraćao javnosti, trebalo bi da u ponedeljak, kada bude polagao svečanu predsedničku zakletvu, održi i svoj prvi govor u kojem će izneti osnove buduće politike. Pored Sirijaca koji žive u svojoj zemlji, njihovi sunarodnici u dijaspori glasali su takođe za sina svog donedavnog predsednika.\nU Libanu je Bašarovu nominaciju podržalo čak 210.000 Sirijaca. Referendum je bio poslednji formalni korak u procesu ozakonjenja dolaska Asadovog "naslednika" na vlast.\n16:58h U sredu u Severnoj Irskoj kraj sezone protestantskih marševa\n17:19h Barakova vlada "preživela" glasanje o nepoverenju u Knesetu\n17:53h Hitlerovi rođaci žive u Njujorku\n18:07h Rusko tužilaštvo ponovo u "Media-mostu"\n18:30h Brisel: Surevnjivosti među evropskim funkcionerima\n18:41h Vođa pobunjenika na Fidžiju ima "idealno rešenje" za krizu\n19:30h Zemljotres u Austriji\n23:34h Stotine mrtvih u eksploziji cevovoda


31/07/2019 | 11:16\nSpecijalnu bolnicu za rehabilitaciju „Rusanda“ u Melencima posetila je delegacija Ministarstva zdravlja Srbije i nemačke i evropske nevladine organizacije WITOS. U delegaciji je bio i čelnik WITOS-a, profesor Peter Beker. On je ujedno predsednik turoperatora internacionalnog turističkog servisa, a koji je ovih dana u obilasku banja Srbije.\n“Cilj njegove posete bilo je upoznavanje sa potencijalima „Rusande“, kao destinacije zanimljive turistima. Cilj je i iznalaženje načina za saradnju u budućnosti. Uspostavljanje poslovne saradnje, konkretno, podrazumevalo bi dovođenje turista iz Nemačke i drugih krajeva Evrope. Oni bi dolazili o svom trošku, ali i o trošku njihovog Fonda”, kaže v.d. direktora Specijalne bolnice za rehabilitaciju „Rusanda“ u Melencima dr Zorica Ćulibrk.\nOna ističe da je profesor Peter Beker bio fasciniran podacima o salinitetu jezerske vode i širinom opsega primene blata Banje „Rusanda“.\n“Njegov zaključak je da postoji veoma širok spektar lekovitosti peloida kao neiscrpnog prirodnog resursa, kod reumatoloških i kožnih oboljenja. Tu je i mogućnost njegove primene u kozmetičke svrhe”, napominje Ćulibrk.\nDodaje da se o kvalitetu i mogućnostima primene rusandskog blata, nažalost, malo se zna u našoj zemlji a to lečilište postoji duže od 150 godina.


Merkel zahvalila Njemačkoj – Dnevni list\n– To je bio veoma bitan korak koji je omogućio pad Zida i nakon njega njemačko ujedinjenje – objavila je ona u svom sedmičnom podcastu, objavljenom u subotu.\nDevetnaestog augusta 1989., takozvani Evropski piknik, koji su organizirale grupe građanskog društva, okupio se na austrijsko-mađarskoj granici, omogućujući stotinama kritičara režima komunističke Demokratske Republike Njemačke sredstvo za bjeg u roku od nekoliko sati.\nGrupica izbjeglica kasnije se pretvorila u bujicu kada je Mađarska, tada članica sovjetskog bloka, podlegla pod pritiskom desetaka hiljada istočnih Nijemaca koji su kampovali u blizni njene granice, rušenjem granične ograde.\nBerlinski zid pao je u roku od tri mjeseca, dok se Evropski piknik pretvorio u mirovni pokret, a Zapadna i Istočna Njemačka zvanično su se ujedinile 1990.\nMerkel će u ponedjeljak posjetiti mađarski pogranični grad Sopron kako bi obilježila godišnjicu Evropskog piknika, skupa s mađarskim premijerom Viktorom Orbanom.\nDvoje čelnika sukobljavalo se oko pitanja migracije, dok su Orbanov antievropski stav i njegova bliskost s Rusijom također izvor trvenja dvije strane, prenosi dpa.\n← Udario u rasvjetni stup i poginuo\nVukas: Europa je iza nas, na redu je Tuzla City →


Upoznajte Lamborghini Huracan Performante by Novitec - Lux Life luksuzni portal: Moda, Stil, Trendovi, Kolekcije 2019/2020...\nUpoznajte Lamborghini Huracan Performante by Novitec\nČik pronađite nešto loše na neverovatnom Lamborghini Huracan Performante modelu…\nPrema našem mišljenju, a i sudeći po stavovima brojnih drugih ljudi, ovaj model je nešto najbliže savršenstvu automobilske industrije. Ali, ipak, postoje ljudi koji nikada nisu zadovoljni, a njima se kao idealno rešenje nudi kompanija Novitec. Poput neočekivane sile koja iznenada stiže i rešava stvar, Novitec brend skoro pa sa lakoćom može prilagoditi svaki automobil, koliko god on savršen bio na prvi pogled.\nRenomirani nemački tjuning brend skoro je otkrio novi paket unapređenja za Huracan Performante, pri čemu će i motorna unapređenja uskoro stići. Da li je moguće da nekome 640 ponija, koliko originalni motor izbacuje, zaista nije dovoljno? Bilo kako bilo, Novitec je dizajnirao karbonski komplet za ovu zver, sa novim usisnicima vazduha, krilima i brojnim drugim dodacima, koji su specijalno dizajnirani kako bi ovaj superautomobil bio još efikasniji kada se radi o aerodinamici.\nSa 5.2 litarskim V10 motorom i ultralaganom konstrukcijom, ovaj italijanski lepotan bio je hit od prvog dana svog pojavljivanja, čak i u svojoj fabričkoj formi. Posle svega, Huracan Performante dolazi sa najpotentnijim proizvodnim motorom sa deset cilindara koji je Lamborghini ikada kreirao, a to mu je ujedno pomoglo da završi krug oko Nurburgringa za manje od sedam minuta.\nIpak, radovi kompanije Novitec idu još dalje. Vešanje ovog automobila spušteno je za dodatnih 35 milimetara, a tu je i novi set ultralaganih NL3 točkova, kao i sportski izduv koji je unapređen upotrebom hi-tech Inconelom. Pitamo se da li će, kada dobije unapređenje motora, ovaj model razvijati i preko 700 KS…\nPROČITAJTE SLEDEĆI TEKST: Dva specijalna Lotus modela


Kazna za prodaju rakije pola miliona - Serbian Brandy - Najbolje srpske rakije i vina\nJagodinci zabranili točenje alkohola na pijaci\nNovom skupštinskom odlukom jasno je definisano šta podrazumeva prodaja u rinfuzu. Tako alkoholna pića, rakije i vina može da prodaje samo onaj poljoprivrednik koji ima registrovanu firmu. Kazne za one koji to nemaju, a prodaju alkohol su od 20.000 do 500.000 dinara. Trenutno sprovodimo meru upozorenja i taj period je 40 dana, kada ne postoje sankcije za distributere. Procedura je takva da pijacu obiđe poljoprivredna inspekcija, one koji se bave nelegalnom distribucijom dovode u pijačnu upravo gde im mi objasnimo da moraju da se registruju. Za 11 godina koliko radim na pijaci, javio se samo jedan proizvođač koji je registrovao domaćinstvo. Trenutno na pijaci ne postoji nijedan legalni distributer rakije, a mislim da ne postoji nijedno registrovano domaćinstvo na teritoriji Jagodine - kaže rukovodilac „Pijaca“ Predrag Petrović.\nZbog loše rakije umrlo 30 ljudi\nKupci nelegalnih rakija po upola nižim cenama su uglavnom ljudi koji imaju problema sa alkoholom.\n- Oni ne pitaju za kvalitet, važno im je da sebi mogu da kupe „čokanjče“. Oko 30 ljudi je u poslednjih nekoliko godina umrlo od konzumiranja ovakvih rakija. Ali uvek se pojavljuju novi - kaže Predrag Petrović, rukovodilac „Pijaca“.


“REM i da hoće da radi, ne ume, RTS se pravi mrtav i ne meša se u svoj posao” – Slobodne novine\n“REM i da hoće da radi, ne ume, RTS se pravi mrtav i ne meša se u svoj posao”\nBeogradski glas (Beta) – Promene u Regulatornom telu za elektronske medije (REM) pre prolećnih izbora, mogu biti samo kozmetičke, jer su članovi REM-a uglavnom partijski poslušnici koji ne znaju šta je njihova uloga, ocenio je za Agenciju Beta poslanik Skupštine Srbije Đorđe Vukadinović.\nREM može da kažnjava ili upozorava elektronske medije, pre svega javni servis i televizije s nacionalnom frekvencijom, “medjutim problem je što se oni ni do sada nisu mnogo mešali u svoj posao”, ali i što rade na ivici kvoruma, rekao je on.\nVukadinović je dodao da je Vlast pokazala spremnost da popuni REM nedostajućim članovima, ali da smatra da to pomoći jer je vlast “već promenila krvnu sliku REM-a svojim partijskim ljudima koji ne znaju gde su se našli”.\n“Mi danas ne znamo ko je predsedavajući REM-a mada verovatno postoji, jer u njegovo ime nastupa samo Olivera Zekić i otvoreno se ponaša kao bič vladajuće partije, ali nevolja je što neki drugi koji tamo sede nisu u stanju ni da nastupaju javno, a nisu ništa nezavisniji od nje”, rekao je Vukadinović.\nVukadinović je ocenio da RTS nije pao na nivo iz 1990-ih godina pošto za sada nema javnih progona i kampanja protiv opozicije, jer je “taj deo posla preuzeo ‘Pink’ “.\n“Njihova strategija je da se ‘prave mrtvi’ i ne mešaju se u svoj posao javnog servisa, a pogotovo prećutkuju da opozicija uopšte postoji, ili da postoje bilo kakvi problemi u društvu. Nadzorni ili upravni odbor RTS-a takodje se ne mešaju u svoj posao, tako da sav teret pada na direktora”, ocenio je Vukadinović.\nOn pred izbore očekuje da će “vlast namignuti regulatornim telima da malo odglume da se mešaju u svoj posao, javni servis će pozivati kao i do sada, predstavnike opozicije u pojedine emisije, ali će gledati da ih bude što manje ili da se pretvore u besmislene svadjaonice gde ne može ništa da se kaže”.\nVukadinović smatra da bi hajki s nacionalnih frekvencija na sve protivnike vlasti moglo biti jedino ako predsednik Srbije Aleksandar Vučić proceni da je “posao urađen” i da “nema potrebe da ikoga dodatno blate, jer su opoziciju već ocrnili u očima javnosti i gradjana, pa nema potrebe za daljom kampanjom”.\nDrugi razlog može biti što bi “scenu trebalo malo upristojiti zbog prisustva stranaca i kontrole OEBS-a, pa kad dodju pregovarači iz Evrope da vlast može da kaže kako su sve ispunili ali eto opoziciji ništa ne valja”, dodao je on.\nVukadinović je ukazao da opozicija treba da pokaže konstruktivnost i da razmotri da li “neka minimalna popuštanja” mogu da budu dovoljna da se vrati učešću u dijalogu i Skupštini.\nOznakeĐorđe Vukadinović Naslovna-centar Naslovna-traka REM RTS\nPredsednik sindikata u Parking servisu pokušao da se zapali iz protesta zbog mobinga\n“I da sam vođa meksičkog kartela, to ne umanjuje krađu Malog”


Đurić: Osmani treba da zna da je formiranje ZSO sa suštinskim ovlašćenjima nedvosmislena obaveza Prištine - Kancelarija za koordinacione poslove u pregovaračkom procesu sa Privremenim institucijama samouprave u Prištini, Vlada Republike Srbije\nNaslovna » Aktuelno » Vesti » Đurić: Osmani treba da zna da je formiranje ZSO sa suštinskim ovlašćenjima nedvosmislena obaveza Prištine\nĐurić: Osmani treba da zna da je formiranje ZSO sa suštinskim ovlašćenjima nedvosmislena obaveza Prištine\nBavljenje politikom podrazumeva obavezu da se informišete o poslovima iz svog delokruga, i zato savetujem albanskim političkim liderima sa Kosova i Metohije da, pre nego što sebi dozvole slobodu da se izjašnjavaju o dogovorima postignutim u briselskom dijalogu, makar pročitaju šta su njihove kolege potpisale pre tačno 2408 dana.\nGospođa Vjosa Osmani treba da zna da je formiranje Zajednice srpskih opština sa suštinskim ovlašćenjima nedvosmislena obaveza Prištine, čiji je garant sprovođenja Evropska unija.\nDa je Zajednica srpskih opština zamišljena kao nevladina organizacija, u šta bi gospođa Osmani volela da je pretvori, ne bi ni bilo potrebe da se o toj temi mesecima pregovara u Briselu, već bi ona i bila registrovana kao asocijacija u skladu sa trenutno važećim prištinskim propisima.\nStranke koje imaju ambiciju da formiraju novu vladu privremenih institucija samouprave u Prištini mogu da zauzmu politički stav da neće poštovati dogovore, ali onda tako treba i da kažu kako bismo i mi sa svoje strane povukli odgovorajuće poteze.\nUkoliko, međutim, žele da dopriinesu miru i stabilnosti u regionu, kao i srpsko-albanskom pomirenju, onda moraju da napuste ekstremistički politički diskurs prema kojem je sve što je dobro za srpski narod loše za Albance.\nTakva vrsta kauzaliteta ne postoji, već je, naprotiv, stvaranje preduslova da se Srbi na Kosovu i Metohiji osećaju sigurnije istovremeno uslov uspostavljanja šire društvene stabilnosti u našoj južnoj pokrajini, od čega građani albanske nacionalnosti mogu imati samo korist.


Amerika protiv Rusije: Više ne preti, već ima novi metod - Sputnjik Srbija\n05:45 13 Jun 2021\nAmerika protiv Rusije: Više ne preti, već ima novi metod\n11:50 12.03.2019 (osveženo 12:33 12.03.2019) Preuzmite kraći link\nMoskva se nada da Zapad neće dozvoliti da se uništi mehanizam strateške stabilnosti koji osiguravaju bezbednost u Evropi, izjavio je ministar spoljnih poslova Rusije Sergej Lavrov na zajedničkoj konferenciji za medije sa austrijskom koleginicom Karin Knajsl.\n„Takođe smo razmatrali i probleme koji se pojavljuju u oblasti strateške stabilnosti u uslovima kada Sjedinjene Američke Države vode politiku izlaska iz ključnih sporazuma u ovoj najvažnijoj oblasti. Nadamo se da će razgovori koji se vode u OEBS-u i u kontekstu naših odnosa sa zapadnim partnerima omogućiti da se ne dozvoli raspad tog mehanizma koji je stvoren u oblasti strateške stabilnosti i koji je osiguravaju bezbednost u evroatlantskom prostoru već dugi niz decenija“, rekao je on.\nPrema njegovim rečima, tokom pregovora sa austrijskom ministarkom razmatrane su perspektive odnosa između Rusije i Evropske unije.\nOtrežnjenje! Nemačka i Francuska povukle potez protiv voljene Amerike\n„Obe naše strane su zainteresovane da se ovi odnosi vrate na putanju normalnog razvoja“, istakao je Lavrov.\nLavrov je dodao da se zahtev američkog predsednika Donalda Trampa da se u okviru budžetskog procesa za pomoć partnerima u Evropi i Aziji izdvoji 500 miliona dolara za suprotstavljanje „zlonamernom“ uticaju Rusije može smatrati kao pokušaj potkupljivanja saveznika.\n„To nije diplomatija, ili je to savremena američka diplomatija koja se svodi ili na pretnje ili na sankcije, ili, kako se ispostavlja, na pokušaje potkupljivanja saveznika“, ocenio je Lavrov.\n„O tome, pre svega, naravno treba da odlučuju američki zakonodavci i američki poreski obveznici, koliko to odgovara njihovim interesima. I, naravno, treba da odluče zemlje koje su primaoci ove velikodušne pomoći u borbi protiv zlonamernog uticaja Rusije. Očigledno da bi tamo izvršile svoj dobronamerni uticaj“, dodao je šef ruske diplomatije.\nPrema njegovim rečima, ne zna se koliko će se tim zemljama-primaocima inicijative svideti što žele da ih kupe.\n„Ali, znajući trenutne manire koji preovlađuju u Vašingtonu, ne isključujem mogućnost da, ukoliko odbiju ovu nametnutu pomoć, njima će uvesti sankcije“, zaključio je Lavrov.\nLavrov je ranije u intervjuu za „Juronjuz“ rekao da Sjedinjene Američke Države preko NATO-a pokušavaju da učvrste svoju dominaciju u Evropi pod izgovorom izmišljene ruske pretnje. Kako je istakao ministar, ideja da se Rusija navodno priprema za napad mogla je da se pojavi samo u bolesnom mozgu, ali takvi bolesni mozgovi su pronađeni.\nRusija je poslednjih godina primetila neviđenu aktivnost NATO-a na svojim zapadnim granicama. NATO proširuje inicijative i naziva ih „obuzdavanjem ruske agresije“. Moskva je više puta izrazila zabrinutost zbog povećanja vojnih snaga Alijanse u Evropi. Portparol predsednika Rusije Dmitrij Peskov ranije je izjavio da Rusija ni za koga ne predstavlja pretnju, ali da neće zanemariti akcije koje su potencijalno opasne za njene interese. Predsednik Rusije Vladimir Putin istakao je da je aktivnost vojne avijacije NATO-a u Baltičkom moru mnogo veća od ruske. On je takođe podsetio da Sjedinjene Američke Države troše na odbranu više od svih zemalja sveta.\nSergej Lavrov, Evropa


Još sedam kuća u Obiliću i Gračanici spremno za raseljene i povratničke porodice - Kosovo Online\nJoš sedam kuća u Obiliću i Gračanici spremno za raseljene i povratničke porodice\n15. Oktobar 2020. • 12:39\nMinistarstvo za zajednice i povratak saopštilo je da je u opštinama Obilić i Gračanica još sedam kuća spremno za useljenje interno raseljenih i povratničkih porodica.\nČlanovi porodica kojima su kuće izgrađene, istakli su da nove kuće za njih znače sigurnost i uverenje da je bolje vreme pred njima jer sve što je pre mnogo vremena obećano konačno je i ostvareno.\nBračnom paru Đorđević sa malim detetom pružena je šansa da po povratku na Kosovo gradi sigurniju budućnost, navedeno je u saopštenju.\nNeki od njih su godinama unazad živeli u starim i oronulim kućama, sa više članova u samo jednoj prostoriji.\nMinistartsvo za zajednice i povratak\nPored beskrajne zahvalnosti Đorđevići ističu da sada mogu da planiraju i proširenje svoje porodice.\nZahvalnost nije izostala i od ostalih porodica kojima su kuće sagrađene, koji napominju da Ministarstvo za zajednice i povratak i ministar Dalibor Jevtić lično pomažu raseljenima i trude se da obezbede pristojne uslove za život.\nPorodice kojima su izgrađene kuće će dobiti i podsticajna sredstva u cilju samozapošljavanja i ostvarivanja sopstvenih prihoda za život, istaknuto je u saopštenju.\n”Svaka uspešno završena priča je dopunski motiv za mene lično i za instituciju koju vodim da se snažnije borimo da ovako zadovoljnih porodica bude što više. Na tom zadatku imamo ogromnu podršku Kancelarije Evropske unije na Kosovu i na tome sam im veoma zahvalan. Porodicama za čije je kuće izvršen tehnički prijem, želim svu sreću u novim domovima”, rekao je ministar Dalibor Jevtić.\nDanašnjem tehničkom prijemu kuća, pored zvaničnika Ministarstva za zajednice i povratak, prisustvovali su i zvaničnici opštinskih vlasti i predstavnici Međunarodne organizacije za migracije koja je partner u realizaciji pete faze projekta ”Povratak i reintegracija na Kosovu” u sklopu kojeg su kuće izgrađene.\nMinistarstvo za povratak i zajednice Obilić Gračanica povratnici\nTo mi je drago neka zivi narod na pravdi i na slobodi tako se to radi zivite i nemojte nepravde da cinite!\nOpremanje novoizgrađenih kuća za povratnike na Kosovu\nMinistarstvo za zajednice i povratak je nakon završetka izgradnje kuća, prethodnih dana isporučilo je kućne aparate, belu tehniku i nameštaj za 14 porodica povratnika i raseljenih Srba, Roma i Aškalija u opštinama Gračanica, Kosovo Polje i Prizren.\nPomoć pri kupovini seoskih kuća za interno raseljena lica\nPioniri FK Rudar jesenji šampioni\nZatvorene dve škole u Vučitrnu, 17 učenika i troje nastavnika zaraženo\nU autobusu sa Kosova mađarska carina pronašla 23 kilograma marihuane


The Clubber 05.06.2015\nZbog ogromnog interesovanja, organizatori žurke koja će se desiti 3. jula u atrijumu Beogradskog sajma, a na kojoj će nastupiti čuveni DJ Solomun, odlučili su da produže prodajnu akciju karata po promo ceni do ponedeljka, 8. juna! Svi koji žele da prisustvuju ovom open-air DJ događaju sezone mogu nabaviti svoje ulaznice po ceni od 800 dinara sve do ponedeljka i to na svim prodajnim mestima DD Tickets-a. Nakon isteka promotivne akcije, cena karte iznosiće 970 dinara.\nMalo je reći da je domaća publika oduševljena dolaskom DJ-a i producenta Mladena Solomuna, koji je već duže vreme na samom vrhu svoje muzičke karijere. Nakon što su domaći muzički portali objavili vest o gostovanju ovog fenomenalnog umetnika u srpskoj prestonici, internet je preplavilo more pozitivnih komentara, njegov popularni set iz Boiler room-a dostigao je preko 1.100.000 pregleda, a na Facebook eventu prisustvo je potvrdilo više od 1.400 ljudi do sada.\nSolomun je nosilac prestižne titule „Najboljeg DJ-a u 2012. godini” od strane čuvenog Mixmag-a, a mnogi ga smatraju jednim od najboljih house i deep producenata na svetu. Zanimljivo je da je Mladen Solomun rodjen 1975. godine u Bosni i Hercegovini, a odrastao u Hamburgu.\nSolomunov nastup u u atrijumu Beogradskog sajma desiće se u okviru novog party koncepta čiji detalji će uskoro biti predstavljeni. Nakon ove promo akcije, regularna cena karte iznosiće 970 dinara, a kako se događaj bude približavao cena ulaznice će se biti veća. Svi koji žele da prisustvuju ovom open-air DJ događaju sezone mogu nabaviti svoje ulaznice po ceni od 800 dinara sve do ponedeljka i to na svim prodajnim mestima DD Tickets-a. Nakon isteka promotivne akcije, cena karte iznosiće 970 dinara.


NOVA PRAVILA ZA UPRAVLJANJE BESPILOTNIM VAZDUHOPLOVIMA-DRONOVIMA U REPUBLICI SRBI | Advokatska kancelarija Petrović Mojsić & Partners\nHome Članci NOVA PRAVILA ZA UPRAVLJANJE BESPILOTNIM VAZDUHOPLOVIMA-DRONOVIMA U REPUBLICI SRBI\nDonošenjem novog Pravilnika o bespilotnim vazduhoplovima (“Sl. glasnik RS”, br. 1/2020) koji stupa na snagu 15.02.2020 godine između ostalog propisana su nova pravil akoja se odnose nanjihovo razvrstavanje, evidentiranje kao i uslove koje moraju da ispune lica koja koriste bespilotne vazduhoplove-operateri.\nBespilotni vazduhoplovi se razvrstavaju u sledeće kategorije:\n1) kategorija 1 – obuhvata bespilotne vazduhoplove čija je maksimalna masa na poletanju manja od 0,9 kg;\n2) kategorija 2 – obuhvata bespilotne vazduhoplove čija je maksimalna masa na poletanju od 0,9 kg do 4 kg (ne uključujući 4 kg);\n3) kategorija 3 – obuhvata bespilotne vazduhoplove čija je maksimalna masa na poletanju od 4 kg do 25 kg (ne uključujući 25 kg);\n4) kategorija 4 – obuhvata bespilotne vazduhoplove čija je maksimalna masa na poletanju od 25 kg do 150 kg.\nObaveza upisa u Evidenciju vazduhoplova koju vodi Direktorat civilnog vazduhoplovstva Republike Srbije (U daljem tekstu: „Diorektorat“) propisana je za:\n1) bespilotne vazduhoplove koji pripadaju kategorijama 3 i 4;\n2) bespilotne vazduhoplove koji pripadaju kategoriji 1 ili 2 koji se koriste za:(i) letenje na visinama većim od 100 m;(ii) letenje u blizini aerodroma;(iii) letenje na horizontalnoj udaljenosti većoj od 500 m od operatera bespilotnog vazduhoplova;(iv) letenje iznad ljudi;(v) letenje u blizini ljudi;(vi) letenje u uslovno zabranjenoj zoni;(vii) letenje noću;(viii) izbacivanje tečnosti ili predmeta ili nošenje spoljnog tereta koji nije element strukture bespilotnog vazduhoplova.\nMaksimalna dozvoljena visina leta bespilotnog vazduhoplova je 100 m iznad tla, osim ako je Direktorat prethodno odobrio da se let obavi na većoj visini i ako je izvršena alokacija vazdušnog prostora.Maksimalna dozvoljena horizontalna udaljenost bespilotnog vazduhoplova od operatera bespilotnog vazduhoplova je 500 m, osim ako je Direktorat prethodno odobrio da se let obavi na većoj horizontalnoj udaljenosti i ako je podnosilac zahteva dostavio odgovarajuću procenu rizika.\nOperater bespilotnog vazduhoplova mora da bude punoletno lice, koje je zdravstveno sposobno i koje je položilo proveru znanja koje je neophodno za bezbedno korišćenje bespilotnih vazduhoplova.\nIzuzetno, operater koji upravlja bespilotnim vazduhoplovom kategorije 1 na način koji ne zahteva alokaciju vazdušnog prostora ili odobrenje Direktorata:\n1) nije dužno da polaže proveru znanja, niti da ispunjava zahteve koji se tiču zdravstvene sposobnosti;\n2) može da bude i maloletno lice starije 15 godina, odnosno mlađe od 15 godina ako se prilikom upravljanja bespilotnim vazduhoplovom nalazi pod neposrednim nadzorom punoletnog lica.\nNavedeni uslovi se primenjuju i na strane državljane koji upravljaju bespilotnim vazduhoplovima.\nStrani bespilotni vazduhoplov može da leti u vazdušnom prostoru Republike Srbije na osnovu odobrenja koje izdaje Direktorat i u tom slučaju nije potrebno izvršiti upis u Evidenciju vazduhoplova.\nEKSPROPRIJACIJA ZEMLJIŠTA I FAKTIČKA EKSPROPRIJACIJAORGANIZOVANJE RADA ZA VREME VANREDNOG STANJA


MUP je saopštio da su sve blokade saobraćaja „kršenje zakona, kao i održavanje neprijavljenih skupova“.\nUdruženje „Kreni-promeni“ pozvalo je građane da u 14 sati na jedan sat blokiraju beograski most Gazela i druge putne pravce u Srbiji.\n— Kristina 🐾 (@kris_urosevic) November 27, 2021\nLideru pokreta „Kreni – promeni“ i inicijatoru akcije blokade, Savi Manojloviću, policija je prije početka protesta pokušala da uruči rješenje o zabrani skupa, ali je on odbio da primi taj akt i najavio da će se blokada ipak održati.\nManojlović je na Tviteru kasnije napisao da je „blokada uspjela“ i najavio da će naredni protest biti organizovan 4. decembra i pozvao građane da dođu u automobilima.\nDemonstrati su u 14 sati blokirali most Duga u Novom Sadu i ispred kordona žandarmerije uzvikuju „Ne damo Srbiju“, prenosi Fonet.\n— 𝔅𝔬𝔟𝔞𝔫 (@bobvuja) November 27, 2021\nMinistarka rudarstva i energetike Zorana Mihajlović izjavila je povodom protesta i blokade puteva, da je riječ o „običnom teroru manjine i politički obojenom protestu“.


Evropska komisija predstavila novu metodologiju proširenja - Progovori o pregovorima\nNajvažniji aspekti dokumenta uključuju grupisanje pregovaračkih poglavlja u klastere prema tematskim oblastima, mogućnost nagrađivanja procesa reformi sa više sredstava i postupnim uvođenje kandidata u pojedinačke politike EU, ali i sankcionisanje nedostatka napretka zaustavljanjem pregovora u određenim oblastima, ili, u najozbiljnijim slučajevima, potpunu obustavu pregovora.\nJedan od zapaženih predloga je da se u godišnjim izveštajima jasnije procenjuje javna politička posvećenost vlasti pojedinačnih zemalja strateškom cilju pridruživanja EU.\nPrema Komisiji, proces proširenja mora biti bolje opremljen za rešavanje strukturnih slabosti u zemljama, posebno u oblasti osnova, uključujući vladavinu prava i funkcionalnu tržišnu ekonomiju.\nPredložene izmene ne uključuju po automatizmu zemlje koje su već započele pristupne procese, Srbiju i Crnu Goru. Međutim, one bi mogle da se prilagode novim okvirima uz saglasnost ove dve zemlje.\n“Sve strane se moraju suzdržati od zloupotrebe nerešenih pitanja u procesu pridruživanja EU. Isto tako, države članice i institucije moraju govoriti jednim glasom u regionu, šaljući jasne signale podrške i ohrabrenja, te jasno i iskreno govoriti o nedostacima kada se oni dogode”, predlaže Evropska komisija.\nPrema dokumentu, još jači fokus bi trebalo da bude na reformama osnova. Kao i do sada, pregovori u tim oblastima biće otvoreni prvi i zatvoreni poslednji, a postojaće “mape puta” za vladavinu prava i funkcionisanje demokratskih institucija, kao i jača veza sa procesom programa ekonomskih reformi.\nOsim toga, potrebno je uložiti sve napore za rešavanje bilateralnih sporova, sa posebnim akcentom na dijalog Beograda i Prištine u kojem posreduje Evropska unija, a koji bi trebalo da bude zaključen sveobuhvatnim, pravno obavezujućim sporazumom o normalizaciji odnosa.\nKomisija želi da dovede do izražaja političku prirodu procesa redovnim samitima EU-Zapadni Balkan i intenziviranjem ministarskih kontakata. Na ovaj način države članice biće pozvane da sistematičnije daju svoj doprinos procesu pristupanja, a takođe će imati priliku da detaljnije prate i ocenjuju proces.\nCilj je poslati poruku da se pristupanje ne kreće na ‘autopilotu’, već mora odražavati aktivni društveni izbor država kandidata koje će dostići i poštovati najviše evropske standarde i vrednosti.\nEK takođe predlaže veći fokus tela uspostavljenih Sporazumima o stabilizaciji i pridruživanju na politička pitanja. Još jedna novost je uvođenje međuvladinih konferencija (IGC) za pojedinačne zemlje, koje bi „trebalo da osiguraju jače političko usmeravanje procesa pristupnih pregovora“.\nOve konferencije bi se održavale nakon objavljivanja godišnjeg paketa izveštaja Komisije o svakoj zemlji, pregledale celokupni proces pristupanja i utvrđivale planiranje za narednu godinu, uključujući otvaranje i zatvaranje poglavlja.\nSlično francuskom non-pejperu iz novembra 2019, Evropska komisija predlaže da se pregovaračka poglavlja organizuju u tematskim klasterima. Pregovori o svakom klasteru biće otvarani u celini – nakon ispunjavanja merila za otvaranje – a ne na nivou pojedinačnog poglavlja. Merila za zatvaranje, međutim, biće postavljena za svako poglavlje.\nKako bi unelo više dinamike u pregovore sa Srbijom i Crnom Gorom, Komisija predlaže da se rad na poglavljima može, takođe, organizovati oko ovih klastera, poštujući postojeće pregovaračke okvire i uz dogovor ovih zemalja.\nMeđu dve spomenute nagrade za dovoljan napredak su „postupno uvođenje“ u pojedinačne politike EU, tržišta EU i EU programe i povećana sredstva i ulaganja.\nKada je reč o sankcijama, EU predlaže mogućnost da se pregovori zaustave u određenim oblastima, ili u najozbiljnijim slučajevima, obustave sveukupno i smanji obim i intenzitet pomenutih “nagrada”.\nIzvorni dokument možete pronaći ovde.


Od 21. septembra 2016. godine dozvoljen je izvoz goveđeg mesa i prerađevina iz Srbije u Bosnu i Hercegovinu, a ostalo je još da se usaglase i tehnički detalji kako bi bio omogućen i izvoz žive stoke.\nMinistar poljoprivrede i zaštite životne sredine, Branislav Nedimović, poručio je da više nećemo imati problem sa izvozom goveđeg mesa.\nOn je podsetio, govoreći o bolesti kvrgave kože goveda (nodularni dermatitis), da je Srbija na nedavno održanoj međunarodnoj konferenciji u Sofiji dobila ozbiljne pohvale za preduzete mere, kojima je zaštitila evropski prostor od prodiranja ove bolesti.\n"Ovaj posao je pri kraju, a ono što je važno jeste priča o trgovini", rekao je ministar, dodajući da Srbija i BiH moraju da imaju što kvalitetniju ekonomsku saradnju.\n"BiH je najveći trgovinski partner Srbije na prostoru CEFTA, a mi ćemo, kako stvari stoje, samo u oblasti poljoprivrede ove godine dostići izvoz od 400 miliona evra. Na strani Srbije će sigurno biti suficit u trgovini od preko 350 miliona evra, a postignut je dogovor da se naprave kvalitetne procedure kako bi funkcionisala nesmetano razmena u oblasti poljoprivrede", rekao je Nedimović.


Do 2019.godine živećemo sa 1.4 miliona robota više nego danas - IndustrijskiRoboti.com\nKako se i naša populacija povećava tako raste i populacija industrijskih robota ali i drugih robota na svetu. Ništa novo zar ne? Prema izveštajima IFR-a (Internacionalne Federacije Robotike) u svetu će se desiti drastičan porast stanovništva robota, čak za 1.4 miliona više robota će postojati do 2019. godine.\nAutonomni automobii, automatizovane montažne linije i bespilotne letelice su najpopularniji novi roboti našeg vremena. Sve dok su nove i uzbudljive, ove tehnologije čeka još dug put pre nego što postanu industrijski standard. Kontinualni napredak u tome kako shvatamo sisteme pokreta, tačnosti robota i mašinskog učenja nam je bliži nego ikada ranije.\nOd čoveka do mašine\nNajčešći strah koji se javlja na pomen robotske automatizacije je da će na kraju roboti prevazići ljudski rad u vremenu gde nezaposlenost i ovako predstavlja velik problem.\nMnogi vide, pa čak i često kritikuju, da kažemo i javno, a sve to ste imali prilike da čitate na nekom od naših prethodnih blogova, je mišljenje čuvenog Bil Gejtsa, više o tome možete pročitati OVDE, kako roboti ljudima zauzimaju radna mesta u fabrikama, ali ne vide to kao veliki problem jer su to svakako dosadni, monotoni i opasni poslovi po ljude. Iako ovo izgleda veoma bitno običnom radniku kome je to svakodnevnica, ne znači da će to loše uticati na njih, čak šta više može uticati veoma pogodno.\nSa novim adaptivnim tehnologijama, od robota će se zahtevati da nauče nove zadatke, a zatim da ih sprovode. Umesto da ljudi budu zapošljavani na monotonim pozicijama, poslodavci će umesto toga zapošljavati ljude koji će raditi sa samim robotima i moći će da se fokusiraju na to kako da potencijalne probleme reše na kreativan način. Ovo pruža priliku ljudima da rade rame uz rame sa robotima, to je prednost kolaborativnih robota, a roboti svakako neće zameniti potrebu za čovekovim radom. Ovakav vid automatizacije povoljno utiče i na smanjenje troškova proizvodnje i poboljšanju kvaliteta.\nKako tehnologija napreduje i pruža nove mogućnosti tako se i naučnici fokusiraju na kreiranje softvera koji omogućuje bolju percepciju robota i ostvarivanje bolje komunikacije sa ljudima i drugim robotima.\nSpretnost i ljudski pokreti\nAutomatizovani roboti jesu zanimljivi i mogu da pruže mnogo toga, ali se i dalje postavlja pitanje kako izaći na kraj sa zadacima koji zahtevaju spretnost i preciznost? Automatizacija još uvek nije pronašla rešenje za replikaciju ljudske preciznosti, ali se uveliko radi na tome. Kolaborativni roboti su znatno precizniji od standardnih industrijskih robota i imaju veću bezbednost.\nPremeštanje kutija ili podizanje tone materijala je sada postao jednostavan zadatak za robota, nije da se tu ne koriste i da su to prevazišli, ali to je svakako jednostavna primena. Aplikacije platizacije i rukovanjem materijalima su jedna od najčešće korišćenih u fabrikama.\nSve u svemu, sa sve više operacija, zadataka i problema koje rešavaju roboti, svet sa 1.4 miliona robota nam deluje dopadljivije. Roboti, pored primene u industriji, nalaze i veliku primenu za pomoć ljudima u raznim sferama života, osmišljajući rešenja za svakodnevne probleme sa kojima se susrećemo.\nAutor: Teodora Mitrović\nNajzanimljivije na HANNOVER MASSE 2015\nRoboti u procesu brizganja plastike u auto industriji\nroboti istrazivanje rukovanje materijalima toyota roboti ilrot 5 invia robotics robot celije tehnicka dostignuca sajam srbija kolaborativni roboti covek robot lola 100 robotposao robot rover tojota robot sajam beograd robot muzicar autonomni roboti ftn novi sad hanover paletizeri


03-10-2016 07:29 Svet Planeta\nPredsednik Češke, Miloš Zeman, Izjavio je da je islamska migracija u Evropu nedopustiva zbog neslaganja kultura. Predložio je da se oni isele na pusta grčka ostrva ili nenaseljene delove Severne Afrike, prenosi The Financial Times.\nMiloš Zeman uvek oštar (Foto: Sinhua)\nOvaj predlog Zeman je izneo na forumu ''Dijalog civilizacija'', koji je održan na grčkom ostrvu Rodos. Zeman je takođe predložio da se Grčkoj oprosti deo spoljnih dugovanja u onolikoj sumi, koliko ona potroši na realizaciju smeštanja imigranata na njena pusta ostrva. ''Ja sam za deportaciju svih ekonomskih imigranata. Razume se, ja priznajem svu surovost rata koji se događa u Siriji, Iraku ili drugim zemljama, ali se ovde radi o ekonomskim imigrantima.'' - rekao je Zeman. Češki predsednik je dodao da nema ništa protiv imigracije iz Rusije, Belorusije i Ukrajine, već protiv islamske imigracije zbog neslaganja kultura. ''O broju džihadista u Evropi svedoče izveštaji MUP-a SR Nemačke, a ljudi koji se odriču tih činjenica nisu u pravu.'' - dodaje Miloš Zeman. Izvor: Pravda\nZEMAN: Neko je organizovao invaziju izbeglica, previše je vojno sposobnih\nZEMAN UPOZORAVA: DŽihadisti ulaze u Evropu kroz migrantski talas


Izvor: Vostok.rs, 29.Avg.2018, 11:02\nNATO je skrenuo pažnju na izveštaje da je Ruska Federacija uputila "značajne snage" na područje istočnog Sredozemnog mora, te pozviva sve prisutne snage u regionu da se suzdrže, saopštila je portšparol NATO-a Oana Lungesku.\nRanije su se u nekim ruskim medijima špojavile informacije o tome da je Rusija rasporedila najmoćniju grupu ratnih brodova na Mediteranu tokom celog učešća u sirijskom sukobu. Grupa se sastoji od 10 brodova, između ostalog naoružanim i krstarećim raketama "Kalibar", kao i dve podmornice.\n"Rusija je uputila značajne pomorske snage u istočni Mediteran. Važno je da sve strane u regionu pokažu uzdržanost", saopštila je Loana Lungesku na svom tviter nalogu.\nPovećanje broja ruskih brodova u Sredozemnom moru treba da spreči mogući napad SAD-a i NATO-a na pozicije sirijskih snaga rekao je bivši komandant Baltičke flote (2001-2006), admiral Vladimir Valuev.


Po pet košnica za mlade koji žele da se bave pčelarstvom | Ekonomist\nMinistarstvo poljoprivrede i ruralnog razvoja ove godine će dodijeliti po pet košnica sa pet pčelinjih rojeva sa ramovima za sve nezaposlene mlade plečare od 18 do 30 godina.\nZa ovu mjeru opredijeljeno je 25.000 eura, a podrška Ministarstva iznosi 50 odsto vrijednosti košnica. Korisnici ove podrške, koji ispunjavaju uslove poziva, dobijaju košnice, nakon što dobiju iješenje o odobrenju podrške. Oni se tako obavezuju da će se baviti pčelarstvom u narednih četiri godine.\nIz resora je navedeno da će savez organizovati obuku za mlade pčelare.\nU javnom pozivu, osim uslova i kriterijuma za podršku mladim pčelarima, definisan je i način prijavljivanja. Rok za prijavljivanje na javni poziv je 22. mart.\nMinistarstvo je danas objavilo i javni poziv za dostavljanje zahtjeva za podršku pri nabavci voska za organsku i konvencionalnu proizvodnju meda za ovu godinu. Ukupan iznos raspoloživih sredstava po ovom pozivu je 50.000 eura i uvećan je u odnosu na prethodnu godinu. Podrška Ministarstva iznosi do 50 odsto realizovane investicije, odnosno do 50 odsto izvršene nabavke voska.\nIz Ministarstva su naveli da je kroz agrobudžetski program unapređenja pčelarstva ove godine opredijeljeno je 367.000 eura, što je uvećanje za 26 odsto.


Najavljeni novi temperaturni rekordi - NTV Arena\nNajavljeni novi temperaturni rekordi\nMeteorološke službe u Francuskoj, Španiji i drugim zemljama zapadne Evrope predviđaju da će temperatura vazduha danas dostići rekordne vrijednosti za ovo doba godine, pa je izražena zabrinutost zbog mogućih šumskih požara.\nU dijelovima Francuske juče je temperatura vazduha premašila 40 stepeni Celzijusa.\nAnalitičari navode da će današnja temperatura vazduha biti “vrhunac vrelog talasa” što je u skladu sa upozorenjima naučnika da će se slične pojave zbog klimatskih promjena dešavati i ranije nego što je uobičajeno.\nMeteorolozi za sutra predviđaju blagi pad temperature vazduha, uz olujno nevrijeme u dijelovima Francuske i ostatku Evrope.\nMeđutim, francuska Meteorološka služba podsjeća da su juče oboreni temperaturni rekordi za jun u 11 oblasti, a da bi danas temperatura mogla dostići i 42 stepena Celzijusa.\nU španskom regionu Sijera de la Kulebra u šumskim požarima izgorjelo je skoro 9.000 hektara zemljišta, a oko 200 ljudi evakuisano je iz svojih kuća.\nVlasti ističu da je više od 3.000 ljudi evakuisano iz zabavnog parka “Puj de Fu” u centralnom dijelu Španije zbog obližnjeg šumskog požara.\nVatrogasci se bore protiv požara u nekoliko regiona, uključujući pošumljena područja Katalonije.\nTags: svijet, temperatura, vrucine\nUkidanje nameta spas za privrednike\nOŠ „Petar Kočić“ u projektu unapređenja energetske efikasnosti


Edukacija roditelja o pravilnoj upotrebi dečjeg zaštitnog autosedišta\nU organizaciji Agencije za bezbednost saobraćaja Republike Srbije i Grada Subotice danas je, u Novoj opštini, održana edukacija 40 roditelja o pravilnoj upotrebi dečjih zaštitnih autosedišta.\nGrad Subotica je najbolja lokalna samouprava u Srbiji po kriterijumu procenta upotrebe dečjeg zaštitnog autosedišta, ali je i taj procenat daleko ispod zadovoljavajućeg. Ono što je takođe ohrabrujuće za našu lokalnu samoupravu jeste da u poslednjih pet godina nemamo dece koja su stradala u saobraćaju, pa akcije ovakve vrste trebalo bi da posluže da se održi taj trend.\nEdukaciji je, kao predstavnik Grada Subotice, prisustvovao član Gradskog veća Nemanja Simović koji je, obraćajući se prisutnima, istakao kako će subotička lokalna samouprava, putem lokalnog tela za koordinaciju poslova bezbednosti saobraćaja, u 2019. godini sprovesti još četiri-pet opsežnih akcija usmerenih ka najugroženijim učesnicima u saobraćaju.\nTakođe, skrenuo je pažnju na činjenicu da će se Subotica vrlo brzo priključiti onom manjem delu lokalnih samouprava koje će imati svoju lokalnu Strategiju bezbednosti saobraćaja kojom će definisati indikatore bezbednosti u saobraćaju i na osnovu koje će se sprovoditi dalje aktivnosti na njenom povećanju.\nPrisutnima se obratio i predstavnik Agencije za bezbednost saobraćaja Republike Srbije, Tomislav Petrović, koji se osvrnuo na statističke podatke o upotrebi zaštitnih sistema na teritoriji Grada Subotice, kao i na sam značaj upotrebe zaštitnih sistema.\nSama edukacija je bila podeljena u dva dela: teorijski i praktični. U teorijskom delu, edukatori su skrenuli pažnju na sve one greške koje roditelji čine prilikom korišćenja dečjih zaštitnih autosedišta kao i o mogućim posledicama takvog korišćenja, dok se praktični ogledao u prikazivanju pravilne upotrebe dečjih sedišta u samom vozilu.\nRoditelji su bili veoma zainteresovani za ovakav vid edukacije, a to se najbolje pokazalo kroz njihovu interakciju sa edukatorima tokom samog trajanja edukacije, gde su svojim pitanjima i aktivnim učešćem pomogli i sebi i drugima da se uklone sve moguće dileme oko mogućih grešaka prilikom upotrebe autosedišta.


Opstrukcijom RS-a BiH gubi sredstva za autoput | hamdočamo\nCilj Transportne zajednice je formiranje jedinstvenog tržišta transportne infrastrukture, kopnenog, riječnog i pomorskog saobraćaja između država zapadnog Balkana i Evropske unije (EU). Ugovor o formiranju ove zajednice potpisale su Srbija, Crna Gora, Albanija, Makedonija i Kosovo. Zbog uslovljavanja iz Republike Srpske (RS) BiH nije potpisala ovaj Ugovor. Predsjedavajući Vijeća ministara BiH Denis Zvizdić kaže da se, uprkos blokadama iz RS-a, još uvijek radi na tome da BiH postane dio Transportne zajednice zapadnog Balkana. Uslovljavanje iz Banjaluke ocijenio je „nerazumnim”. Vijeće ministara i Vlada Federacije BiH odbile su uslove RS-a.\nRS je tražila promjenu teksta osnovnog ugovora insistirajući na procedurama koje su, možda, uobičajene za komplicirane bosanskohercegovačke prilike, ali ne i za evropske. „RS nije protiv da se usaglasi ta Transportna asocijacija, ali odluke koje izlaze iz BiH, regionalnog i evropskog karaktera, moraju da budu provedene kroz proceduru Mehanizma koordinacije”, kazao je predsjednik RS-a Milorad Dodik, pojašnjavajući na čemu insistira ovaj bosanskohercegovački entitet.\nAmir Sužanj: “Iza svega je nastojanje vladajućih krugova u RS-u da onemoguće BiH da iskoristi beneficije u pretpristupnom periodu”\nRS je, između ostalog, tražila da stajališta države BiH u okviru Transportne zajednice jugoistočne Europe naizmjenično i „po sistemu rotacije“ zastupaju tri ministarstva, državno i dva entitetska. Iz Evropske komisije je poručeno da se tekst ugovora ne može mijenjati i da su uslovi jednaki za sve države.\nOdluke na štetu sopstvenih građana\nNovinar BH radija 1 Amir Sužanj za Deutsche Welle kaže da je onemogućavanje pristupa transportnoj zajednici zapadnog Balkana samo jedna u nizu aktivnosti kojima vlasti RS-a opstruiraju evropski put BiH. „Teško je racionalno, ekonomski, matematički objasniti zašto su uslovi za pristupanje transportnoj zajednici, koji su prihvatljivi svim drugim balkanskim vladama, prije svega Srbiji, neprihvatljivi Vladi RS-a. Nemoguće je prihvatiti argumente da je RS zbog nečega na gubitku u jednom velikom projektu, koji ekonomisti ocjenjuju kao ekonomski potpuno utemeljen”, kaže Sužanj. On smatra da je iza cijelog ovog slučaja nastojanje vladajućih krugova u RS-u da onemoguće BiH da iskoristi beneficije u pretpristupnom periodu.\n„Navodni pristanak za pristupanje transportnoj zajednici uz određene uslove doista se čini kao providan politički cilj opstrukcije ovog dijela evropskih nastojanja. Uostalom, i ranije smo bilježili slučajeve da Vlada RS-a, čak i na vlastitu štetu, ili da budemo precizniji, na štetu građana tog entiteta, odbija da prihvati određene projekte i dokumente, tvrdeći da se time oduzimaju nadležnosti entiteta.”\n“Milijarda eura za Zapadni Balkan”\n“Tako su poljoprivrednici u Republici Srpskoj ostali bez desetina miliona eura iz pretpristupnih fondova EU uz obrazloženje entitetske vlasti da ne može prihvatiti strategije na državnom nivou, da se ne može dozvoliti prenos nadležnosti ili da ne prihvata sredstva kojima se ‘jačaju državne institucije’. Ovaj slučaj ne može se shvatiti nikako drugačije nego kao kontinuirani nastavak vladajuće strukture u Republici Srpskoj da po svaku cijenu blokira institucije na državnom nivou i obesmisli njihovo postojanje, kako bi BiH prikazala kao nefunkcionalnu i nemoguću državu“, ističe Sužanj.\nOpstrukcije za očuvanje liderskih pozicija\nNaš sagovornik upozorava da je blokada pristupa Transportnoj zajednici zapadnog Balkana samo jedna, najvidljivija dimenzija opstrukcija evropskog puta BiH. „Kad je riječ o drugim evropskim uslovima, pogotovo onim u domenu vladavine prava i borbe protiv korupcije, opstrucije su mnogo šire i stižu i iz drugih političkih centara, pa i od onih dežurnih patriota u Sarajevu, koji se svaki danom zaklinju u partiotizam i BiH. To samo pokazuje da su političke strukture, izrazito selektivno, spremne ugroziti sve reformske procese u zemlji bez obzira na cijenu ako im to u nekom trenutku ne odgovara i ako ocijene da bi time bile ugrožene njihove pozicije”, dodaje Sužanj.\nMinistar vanjske trgovine i ekonomskih odnosa BiH Mirko Šarović kaže da će zbog opstrukcija iz RS-a BiH izgubiti 90 miliona konvertibilnih maraka (KM) grant sredstava za tri dionice koridora Vc koje finansira Evropska investicijska banka. „Radi se o dva projekta u Federaciji BiH i jednim u RS-u te o grant sredstvima za rekonstrukciju Luke Brčko”, rekao je Šarović. On je upozorio da ovakav „rad protiv sopstvenog interesa“ mora biti okončan.\nAdmir Čavalić: „Budućnost BiH zavisi od evropske, ali i regionalne integracije”\nEkonomski analitičar iz Tuzle Admir Čavalić kaže da je blokada potpisivanja Ugovora o ulasku BiH u Transportnu zajednicu prevashodno političke prirode. „Čitava priča oko ovoga se svodi na to da se zbog, u ovom slučaju, zaista banalnih procedura i pitanja nadležnosti, otvoreno zaustavlja potencijal razvoja željezničkog sektora, ali i realizacije niza drugih investicija. Ono što je bitno napomenuti jeste da se ove investicije i projekti vežu za pitanje unaprijeđenja domaće putne infrastrukture, što shodno rezultatima brojnih istraživanja, predstavlja jedan od osnovnih problema bosanskohercegovačke ekonomije. Naime, bez kvalitetne infrastrukturne osnove, za zemlju je nemoguće ostvariti značajnije stope rasta domaće ekonomije“, kaže Čavalić za Deutsche Welle.\nŠtetu od ove i drughih blokada na evropskom putu BiH osjetit će domaća privreda odnosno građani BiH, time i građani RS-a. „Nažalost, ovo je još jedan u nizu slučajeva kada se politika stavlja ispred ekonomije, iako svjedočimo moguće najneizvjesnijem periodu po pitanju stabilnosti domaćih budžeta, kontrole inostranog i domaćeg duga itd. Na kraju, budućnost BiH ekonomije ovisi o uspješnosti evropske, ali i regionalne integracije i saradnje. Zbog toga je apsurdno da odluke ovog tipa mogu blokirati takve procese“, zaključuje Čavalić.\n« TRAILER ZA NOVI FILM AFERE: U ponedjeljak pogledajte “Arapsko proljeće u zlatnoj dolini” HSS je oštro osudio postavljanje spomenika Puniši Račiću u njegovom rodnom selu u Crnoj Gori. »


"Još jedna teška u nizu" - BasketballSphere\nU dobrom raspoloženju, posle pobeda na gostovanjima gde je do sada teško trijumfovao, Partizana NIS nastavlja takmičenje u Evrokupu. Sutra, od 2o časova, u dvorani “Pionir” dočekaće Lokomotivu Kubanj. Biće to duel ekipa koje pretenduju na najviši plasman, o čemu je pre utakmice govorio i Andrea Trinkijeri.\nTrener Partizana je u najavi meča izjavio:\n– Igramo protiv jednog od glavnih kandidata za osvajanje trofeja ove sezone u Evrokupu. Tek nam je druga utakmica u Beogradu od početka sezone u svim takmičenjima, puno smo vremena proveli na putovanjima, igrajući utakmice na gostujućem terenu. Radujemo se što ćemo igrati pred punom dvoranom naših navijača i daćemo sve od sebe da pružimo dobru igru protiv teškog protivnika – istakao je Trinkijeri.\nBek crno-belih, Ognjen Jaramaz je pred utakmicu sa Lokomotivom izjavio:\n– Još jedna teška utakmica je pred nama. Lokomotiva ima sjajan tim sa puno iskusnih igrača i sigurno su jedan od najjačih sastava u čitavom takmičenju. Sa druge strane, mi smo sezonu u Evrokupu počeli veoma dobro i verujem da smo u stanju da se nosimo sa svim izazovima koje sutrašnja utakmica nosi – poručio je Jaramaz.\nKapije dvorane “Aleksandar Nikolić”, biće otvorene dva sata pre početka utakmice. Smanjen broj ulaznica danas je pušten u prodaju.


Akcija Žena u crnom u centru Beograda u znak sećanja na žrtve genocida u Srebrenici, 10. jul 2014.\nI ovog 11. jula godišnjicu genocida u Srebrenici obeležiće tek nekolicina nevladinih organizacija u Srbiji. Pošta koju će odati žrtvama ostaće u senci stava većinskog dela društva prema genocidu – od opravdavanja, preko relativizacije, do negiranja.\nJavni prostor, kao i svake godine, preuzeće politički lideri, podižući i spuštajući tenzije, zarad ličnih ciljevai interesa. I tako će biti sve dok vlast u Srbiji ne promeni odnos, i ne izgovori ono što do sada niko od njenih predstavnika nije izgovorio – u Srebrenici je izvršen genocid, a u Potočarima su pokopane žrtve srpskih snaga.\nVerbalni, pa i fizički napadi, zabrane ili ignorisanje. To je ono sa čim se u Srbiji suočava svako ko 11. jula ima potrebu ili oseća odgovornost da podseti na ono što se u Srebrenici zaista dogodilo, i da iskaže solidarnost sa žrtvama. Uprkos tome što su njihove aktivistkinje i aktivisti i povređeni, poslednji put u napadu jula 2014. godine kada su sa biciklistima krenuli put Srebrenice, Žene u crnom ne odustaju. I ove godine organizovaće niz aktivnosti uz jednu poruku - nikada nećemo zaboraviti genocid u Srebrenici.\n“Na Trgu republike 10. jula organizovaćemo scenski nastup pod nazivom ‘Srebrenica 8372’. Ovom akcijom želimo da izrazimo naše saosećanje sa žrtvama i da se genocid u ovoj državi i društvu prihvati i ureže u kolektivno pamćenje, budući da je negiranje sveprisutno”, kaže Staša Zajović iz ove antiratne organizacije.\nDa cifra 8372 predstavlja broj žrtava genocida u Srebrenici, do danas će retko ko u Srbiji priznati ili znati. Osim nevladinih aktivista i stotinak građana, koliko ih se svake godine okuplja na tribinama, diskusijama, prikazivanju dokumentarnih filmova posvećenih Srebrenici, ovakvi događaji za širu javnost ostaju van radara.\n“To ne zavisi od nas. Mi smo u ovoj zemlji ogromna manjina. Neophodno je raditi na desetine i desetine nivoa, i za to imati, ne samo političku volju, nego i moralne pretpostavke”, dodaje Staša Zajović.\nPokušaj da se mobiliše veći broj ljudi, već kod najave, a nakon brojnih pretnji, zabranila je policija. Umesto akcije #sedamhiljada, kada je na plato ispred Skupštine Srbije trebalo da legne isto toliko ljudi u znak pijeteta prema žrtvama, ispred ovog zdanja postavljeni su plakati sa slikama srpskih žrtava na Kosovu, koji do danas tamo stoje.\nUmesto zabranjene akcije #sedamhiljada, građani su u Beogradu palili sveće i ređali brojeve ubijenih u genocidu; jul, 2015.\n“Većina društava se jako teško suočava sa zločinima koji su u njihovo ime počinjeni. To nije nikakvo opravdanje, niti pokazujem bilo kakvo razumevanje, ali to je prosto istorijska istina. Narodi vole lepo da misle o sebi, vole da misle da su uvek bili na pravoj strani istorije, da su oni uvek bili tuđe žrtve, da su njihove žrtve uvek veće nego tuđe”, navodi psiholog i potpredsednik u vladi premijera Zorana Đinđića, Žarko Korać.\n“Još uvek postoji potpuno različito političko gledanje na to šta je bila Srebrenica, čija je to odgovornost. A tamo gde postoji ta podela, ne postoji nikakva mogućnost da se to obeleži na iole jedinstven način”, kaže Korać.\nSkupština Srbije usvojila je 2010. godine Deklaraciju kojom osuđuje zločin, ali ne i genocid u Srebrenici, a svake godine ignoriše pozive nevladinih organizacija da se 11. jul proglasi Danom sećanja na žrtve srebeničkog genocida.\nUz izvinjenje i odavanje pošte žrtvama, dva odlaska tadašnjeg predsednika Srbije Borisa Tadića u Srebrenicu završena su bez priznanja da je na tom mestu počinjen genocid. Njegov naslednik Tomislav Nikolić direktno ga je negirao, izvinjavajući se za pojedinačne žrtve.\n“Porodice i oni koji govore u ime žrtava imaju pravo da zaista ne treba da dolazi niko ko nije spreman da prihvati ono što je urađeno. Napad na Vučića ipak ima veze sa njegovom političkom prošlošću koju ovde niko neće da pomene. Ne opravdavam napad kamenicama, niti mislim da iko treba da bude napadnut kamenicama, ali je činjenica da je Tadić bio dva puta, i da ljudi u Bosni i Hercegovini odlično znaju ko je on. To što je Vučić napadnut je posledica njegove radikalske prošlosti i onoga što je radio i govorio u to vreme”, navodi Korać.\n“Kako je moguće da od 1995. godine nijedna vlast, uključujući i petooktobarsku, nema moralni kapacitet da prizna ono što se dogodilo i da taj strašni zločin nazove genocidom”, pita Staša Zajović.\nPreviše je toga na političkom tasu, odgovara Žarko Korać, i objašnjava da bi jasnom ocenom Srebrenice bio doveden u pitanje ceo karakter i ishod rata u Bosni i Hercegovini.\n“Onda bi morali da govore o tome šta je ta politika koja je dovela do srebreničke tragedije. Morali bi da govore o onome o čemu ovde niko ne želi da priča, a to je - šta je uopšte Republika Srpska. Kako se završio rat u Bosni i Hercegovini, zašto su etnička čiščenja Bošnjaka bila pre svega duž Drine, gde se geografski nalazi Srebrenica, zasto se to baš tu radilo. Time onda imate i temu kako danas izgleda Bosna i Hercegovina i šta su posledice tih etničkih čišćenja, genocida i zločina”, rekao je Korać.\n“Paradoksalno je da kajanje i žaljenje često izražavaju upravo ljudi koji nemaju nikake odgovornosti za to. Podsetio bih da je Vili Brant potpuno spontano kleknuo pred spomenikom u varšavskom getu, on uopšte nije bio u Nemačkoj tokom Drugog svetskog rata, nije bio u nemačkoj armiji, bio je u imigraciji, dakle nikakvu odgovornost za zločine Nemačke nije imao. Mi ćemo još dugo putovati dok dođemo do te tačke”, zaključuje Žarko Korać.\nGenocid u Srebrenici je Međunarodni krivični sud za bivšu Jugoslaviju označio najvećim masakrom na tlu Evrope posle Drugog svetskog rata.\nVojska Republike Srpske je u julu 1995. godine ubila više od osam hiljada bošnjačkih muškaraca i dečaka, u tada "zaštićenoj zoni" Ujedinjenih nacija.\nEvropski parlament proglasio je 11. juli Danom sećanja na genocid širom Evropske unije i apelovao na zemlje Zapadnog Balkana da učine isto.


Košarkaši Virtusa iz Bolonje savladali su na gostovanju Pistoju sa 88:78, u drugom kolu italijanskog "Palakanestra".\nStefan Marković, Miloš Teodosić\nKod ekipe, koju sa klupe predvodi Aleksandar Đorđević, najkorisniji igrač je bio Stefan Marković sa 10 poena, sedam skokova i 14 asistencija.\nDoskorašnji košarkaš Himkija, nalazi se u odličnoj formi, posebno kada su u pitanju asistencije.\nOn je i u prethodnom kolu protiv Rome uspeo da zabeleži dvocifren broj asistencija – 12.\nEfikasniji od nekadašnjeg reprezentativca Srbije u pobedi nad Pistojom bili su Hanter sa 22, odnosno Gejns i Riči sa po 15 poena.\nNajveće iznenađenje druge runde italijanskog šampionata, napravila je Breša, koja je u Milanu bila bolja od Olimpije sa 73:65.\nGoste je do pobede nosio Lensdaun sa 13, dok su Vitali i Horton dodali po 12 poena.\nTreba reći da strateg domaćih na ovom meču nije mogao da računa na srpske internacionalce Vladimira Micova i Nemanju Nedovića.\nKošarkaše Olimpije sada očekuje početak Evrolige i gostovanje minhenskom Bajernu.


Moskva postaje jedan od pametnih gradova Evrope - Automatika.rs\nNaslovna Vesti Internet of Things Moskva postaje jedan od pametnih gradova Evrope\nKada pričamo o pametnimi gradovima, prestonica Rusije je nešto poput Rodney Dangerfield-a a ne dobija poštovanje koje zaslužuje.\nDirektor projekta koji radi na tome da se Moskva uvrsti na vrh liste pametnih gradova, Eldar Tuzmukhamedov, izjavio je da u Moskvi raspoređeno nekoliko velikih sistema, koji su značajno poboljšali kvalitet života građana Moskve, a došlo je i do većih ušteda u gradskom budžetu.\n”Smart city lab” počeo je sa radom 2016. godine, i ima za cilj da uvede inovacije i primeni nove tehnologije koje će učiniti ovaj grad boljim. Uspešno uvode IoT, mašinsko učenje, virtuelnu realnost i druge napredne tehnologije u obrazovne, zdravstvene, transportne i sigurnosne sisteme. A ”Smart city lab” deluje kao centar koji sinhronizuje i koordinira sve ove tehnološke aktivnosti i obezbeđuje sinergetski efekat.\nTuzmukhamedov smatra da je najveći uspeh Moskve u ovoj oblast to što su skoro u potpunosti automatizovali opštinske objekte. Klinike i škole imaju elektronski tok dokumentacije i automatizovano budžetiranje, a pružaju i online usluge građanima.\nE-spremnost građana Moskve je na izuzetno visokom nivou, sa 98% pokrivenosti 4G mrežom i Wi-Fi sistemom koji koriste svi građani, od dece do starijih. Sva gradska vozila, uključujući javni prevoz i komunalna vozila su povezana sa centralizovanom platformom koja prati njihov rad. U Moskvi, čak 1.5 miliona građana koristi gradsku aplikaciju za glasanje, 1 milion građana koristi gradsku aplikaciju da prijave probleme raznih vrsta, a više od pola stanovnika koristi redovno preko 200 elektronskih usluga dostupnih u svim kanalima.\nKada je IoT (Internet of things) u pitanju, kao najveću prednost navode to što sva gradska vozila imaju ugrađen GPS i GLONASS, kao i uređaje za merenje brzine potrošnje goriva, a uskoro će biti uvedeni i senzori koji kontrolišu vozila u obavljanju svakodnevnih funkcija. Još jedna IoT platforma je sistem automatskog merenja. Više od 3500 zgrada je već umreženo i imaju automatizoano merenje i obračun potrošnje vode i energije, a do 2020. godine svako domaćinstvo u gradu će uživati u prednostima pametnog merenja.\nTuzmukhamedov kaže da je poenta pametnog grada da se iskoristi tehnologija za rešavanje svakodnevnih problema, sa kojima se susreću stanovnici jedne metropole poput Moskve. Pametni gradovi moraju biti spoj javnih i privatnih partnerstva. Na primer, kada je reč o gradskom CCTV nadzornom sistemu, kamere su instalirane i održavane od strane mobilnih operatera. To je uzajamno korisna saradnja, gde su smanjeni troškovi grada, a od samog poslovanja se ostvaruje profit.\nDa li možemo i kod nas da očekujem bar nešto od ovoga? Šta mislite o tome?\nPrethodni tekstSmrtonisni stršljenje stručnjak za sakupljanje solarne energije!\nSledeći tekstProfibus DP komunikacioni protokol – DP-V0 protokol\nRoboti već sada mogu biti kontrolisani mislima čoveka\nBaidu i Xiaomi rade na zajedničkom razvoju tehnologija kao što su...


ZAKAZANA SJEDNICA SKUPŠTINE CRNE GORE\nPrva - posebna sjednica Prvog redovnog (proljećnjeg) zasijedanja u 2021. godini biće održana u četvrtak, 25. marta, u zgradi Skupštine Prijestonice Cetinje, sa početkom u 12:00 časova.\nUPRAVA PRIHODA PODSJEĆA PRAVNA LICA: 31. marta ističe rok za dostavu finansijskih iskaza i godišnje prijave poreza na dobit\nUprava prihoda podsjeća poreske obveznike da je zakonski rok za dostavu finansijskih iskaza i godišnje prijave poreza na dobit pravnih lica za 2020. godinu, kao i za uplatu poreza na dobit 31. mart 2021. godine.\nAGENCIJA ZA SPRJEČAVANJE KORUPCIJE PODSJEĆA: 31. marta ističe rok za dostavljanje završnog računa i konsolidovanog finansijskog izvještaja političih subjekata\nUređen sistem kontrole finansijskih aktivnosti političkih subjekata važan je mehanizam prevencije korupcije i jačanja ambijenta vladavine prava.\nINFLACIJA U FEBRUARU VEĆA ZA 0,5 ODSTO\nCijene proizvoda i usluga lične potrošnje, mjerene indeksom potrošačkih cijena (CPI), u februaru su, u odnosu na januar, bile u prosjeku više 0,5 odsto, pokazuju podaci Monstata.\nMinistarstvo prosvjete, nauke, kulture i sporta poslalo je 12. marta dopis osnovnim školama u kom se navodi da se prijave za upis đaka u prvi razred osnovne škole može podnositi od 1. aprila. To je, kako je saopšteno Dnevnim novinama, moguće učiniti putem web adrese www.upisi.edu.me.


Francuski predsednik Emanuel Makron obećao je povećanje minimalne nadnice i poreske olakšice penizonerima, odgovarajući na zahteve demonstranata, koji su protekla četiri vikenda održavali povremeno nasilne proteste u Parizu i drugim gradovima, protiveći se njegovoj ekonomskoj politici. Makron se večeras obratio naciji I poručio da je svestan svoje odgovornosti i da zna da neki građani smatraju da “nije slušao njihov glas”. Ipak, on je odbio da ponovo uvede porez na bogatstvo i nije ponudio ostavku.\nMakron je poručio Francuzima da je gnev demonstranata “dubok i na mnogo načina opravdan”. On je istakao da se odustaje od planiranog povećanja poreza za penzionere sa malim penzijama kao i da će se od poslodavaca tražiti da na kraju godine isplate bonuse svojim radnicima na koje se neće plaćati porez.\n“Preuzimam svoju odgovornost za situaciju – možda ste stekli utisak da imam druge brige i prioritete. Znam da su moje reči povredile neke od vas", rekao je Makron.\nProtesti na Šanzelizeu 8. decembra 2018.\nJoš jedan vikend demonstracija\nRadnici širom Francuske u nedelju su čistili ulice nakon što su demonstranti tokom vikenda bacali kamenice, spaljivali automobile i razbijali izloge.\nPokret žutih prsluka, nazvan je po fluorescentnim prslucima koje francuski vozači moraju da drže u svojim vozilima a demonstranti ih nose pošto je protest započeo zbog visoke cene goriva. Skoro 2.000 ljudi uhapšeno je u subotu širom Francuske.\nPrema podacima Ministarstva unutrašnjih poslova, oko 136.000 ljudi je demonstriralo zbog visokih troškova života u Francuskoj a takođe su razočarani Makronovom vladavinom.\n“Posle Pariza, cela Francuska je fluorescentno žuta a to je odgovornost predsednika Emanuela Makrona. Mora da nam pruži odgoovre. Nažalost on veoma kasni sa odgovorom tako da sada, kada predstavi svoje mere neki demonstranti će biti zadovoljni I otići kući ali sada ima mnogo ljudi koji samo žele njegovu ostavku. Otišlo je predaleko, ti ljudi će ostati na ulicama”, istakao je Tijeri Pol Valet, koordinator protesta Žutih prsluka.\nFrancuska je zatvorila Ajfelovu kulu i druge spomenike koji su turističke atrakcije i mobilisala desetine hiljada policajaca u četvrtoj nedelji nasilnih protesta. Mnoge prodavnice su bile zatvorene a navučene rešetke na izloge da bi se izbegle lomljave i pljačka. Protesti su održani u drugim gradovima osim Pariza, među kojima su Marsej, Bordo, Lion i Tuluz.\nIako je predsednik Makron međuvremenu odustao od povećanja cene benzina, demonstranti su izneli nove zahteve koji se odnose na status radnika, penzionera i studenata.\nPariz odgovara na Trampove komentare\nFrancuski šef diplomatije Žan-Iv Le Drian izjavio je da američki predsednik Donald Tramp ne bi trebalo da komentariše unutrašnja pitanja Francuske, a posebno proteste širom zemlje. Tramp je dva puta tvitovao o toj temi proteklog vikenda, rekavši u jednom tvitu da “Pariski sporazum ne funkcioniše tako dobro za sam Pariz.”\nOn je time aludirao na klimatski sporazum iz 2015. Godine, iz kojeg su SAD izašle a za koji se Makron zalaže širom sveta.\nLe Drian je izjavio na televiziji LCI u nedelju: “Mi ne učestvujemo u američkim debatama, ne uplićite se u život naše nacije”.


Posao - Sudski tumač za bugarski jezik\n5643 pregleda0 prijava\nAko posedujete Rešenje o postavljenju sudskog tumača za bugarski jezik, a stekli ste i iskustvo u obavljanju ovog posla, pravi je trenutak da izvršite prijavu na konkurs koji je otvorio Prevodilački centar Akademije Oxford za radno mesto:\ndiploma Filološkog fakulteta, smer bugarski jezik i književnost\nRešenje o postavljenju sudskog tumača za bugarski jezik\niskustvo u obavljanju navedenog posla u trajanju od minimum godinu dana\npoznavanje procesa overe dokumenata do tančina\nspremnost za pružanje usluga i na terenu, kada to zahtevaju klijenti\nstaloženost, pedantnost u radu, preciznost izraza\nodlične veštine usmene komunkacije na bugarskom i srpskom\nOsim već navedenih opštih zahteva, napominjemo da su u prednosti svi oni kandidati koji ih zadovoljavaju, ali koji uz poznavanje bugarskog jezika imaju visok nivo znanja i bilo kog drugog stranog jezika, te su spremni da obrađuju dokumenta koja su prevedena sa bugarskog na taj strani jezik, ali i sa njega na bugarski.\nOd prijavljenih kandidata se očekuje izuzetna profesionalnost, te odlično vladanje materijom, kao i poznavanje svih validnih zakonskih odredbi koje se odnose na overu dokumenata. Takođe bi trebalo da su upoznati sa svim tipovima dokumenata koja mogu da zahtevaju overu (poslovna i lična dokumenta, različite vrste potvrda, saglasnosti, uverenja, izjava, ali i svi tipovi ugovora, licenci, punomoćja za zastupanje i ostala pravna akta).\nAko ispunjavate navedene uslove, ne zaboravite da nam svakako prilikom slanja prijave dostavite i dokaz o tome, odnosno kopiju Rešenja o postavljenju sudskog tumača za bugarski jezik.\nUzećemo u obzir samo kompletne prijave, odnosno one koje ispunjavaju naša očekivanja! Nekompletne i neadekvatne prijave se neće uzimati u razmatranje. O ishodu konkursa će biti obavešteni svi kandidati koji uđu u uži krug.


BiH: Neslaganje oko ulaska u NATO | TV KANAL 9 NOVI SAD\nNaslovna KOMŠIJE BIH BiH: Neslaganje oko ulaska u NATO\nNa sastanku lidera Saveza nezavisnih socijaldemokrata Milorada Dodika i predsednika Stranke demokratske akcije Bakira Izetbegovića u Sarajevu pre izvesnog vremena, nije postignut dogovor o formiranju vlasti na nivou Bosne i Hercegovine.\nKako su objavili pojedini mediji, Izetbegović je ponovio uslove koji se tiču u članstva Bosne i Hercegovine u NATO-u, što je Dodik odbio.\nDa li je samo NATO razlog što još nije formirana centralna vlast u Bosni i Hercegovini, pitali smo nekadašnjeg ministra unutrašnjih poslova Republike Srpske Tomu Kovača.\nFormiranje Saveta ministara BiH po ocenama analitičara, zavisiće od kongresa Stranke demokratske akcije koji bi trebao da se održi krajem leta, a na kojem će biti izabrano novo rukovodstvo.\nUpravo ovaj kongres je razlog zbog kojeg lider SDA Bakir Izetbegović mesecima koči formiranje Saveta ministara i svim silama pokušava da se nametne kao lider svih Bošnjaka, jer mu je to jedina slamka da spasi vlastitu fotelju. (Prilog KTV Zrenjanin)\nPrethodni tekstĐoković i dalje 1. na ATP listi najboljih tenisera\nSledeći tekstPoruke 1. sajma zavičaja


Prijave podneli na vreme ali ne mogu da glasaju?\nBeta 25. marta 2017. 11:45\nPojedini državljani Srbije koji žive i rade u Kini i u SAD optužili su srpska diplomatska predstavništva da im nisu omogućili da glasaju na predsedničkim izborima, iako su na vreme podneli prijavu.\nTi državljani Srbije tvrde da su elektronske prijave podneli na vreme, ali im je u ambasadi u Pekingu i u konzulatu u Čikagu i Njujorku rečeno da su njihove prijave primili „kada su svi rokovi za prijavu istekli“.\n„Moguće je da je nastao problem sa serverom, o čemu nazalost mi nismo mogli da imamo saznanja“, naveli su iz ambasade Srbije u Pekingu.\nProbleme sa serverom su, kao mogući uzrok prijavljivali i konzulati u Njujorku i Čikagu, u SAD.\nGrupa državljana Srbije koji žive i rade u Kini izjavila je i pre dve nedelje da su imali velikih problema prilikom registracije za glasanje na predstojećim predsedničkim izborima u Srbiji u ambasadi u Pekingu i konzulatu u Šangaju.\nOni su agenciji Beta kazali da su tada saznali da nekima od njih nikakav odgovor iz ambasade nije stigao, iako su se uredno registrovali za glasanje.\nNa probleme prilikom prijave za glasanje na predsedničkim izborima su se žalili i državljani Srbije koji žive i rade u Velikoj Britaniji, Kanadi, Nemačkoj, Grčkoj.


Spajanjem Koridora i Puteva značajne uštede za budžet | Ministarstvo građevinarstva, saobraćaja i infrastrukture\nPočetak > Aktuelnosti > Vesti > Spajanjem Koridora i Puteva značajne uštede za budžet\nSpajanjem Koridora i Puteva značajne uštede za budžet\n20.11.2014. - 18:32\nSpajanjem preduzeća „Koridori Srbije“ i „Putevi Srbije“ ušteda u budžetu iznosiće u ovoj godini dva miliona evra, a dogodine će taj efekat biti oko 20 miliona evra, rekao je danas državni sekretar u Ministarstvu građevinarstva, saobraćaja i infrastrukture Dejan Trifunović.\nDanašnjom odlukom Vlade Srbije, kojom je verifikovan nacrt ugovora o pripajanju preduzeća „Koridori Srbije“ preduzeću „Putevi Srbije“, učinjena je prva velika reforma u javnom sektoru Srbije i ostvarena trenutna ušteda u budžetu od dva miliona evra, a u 2015. godini biće oko 20 miliona evra, izjavio je Trifunović Tanjugu.\n"Imaćemo s kraja godine jedinstveno preduzeće koje će jedinstveno delovati kada je u pitanju upravljanje, održavanje, investicije na svim državnim putevima. Ovo je posebno važno zbog investicija na Koridoru 10 i Koridoru 11, koji treba da se završe do 2016. odnosno 2017. godine", naveo je on.\nTrifunović je podsetio da do sada nismo imali takav slučaj, jer smo imali nejasnu ulogu preduzeća, isprepletane nadležnosti, zastoj u realizaciji projekata, a sada toga više neće biti.\n"Imaćemo jedno preduzeće koje će država moći efikasnije da kontroliše, da izdaje naloge i prati izvršenje. To će značiti i promenu koncepta kada su u pitanju aktivnosti održavanja i investicija na svim državnim putevima", objasnio je Trifunović.


IslamBosna » Genocidna, srećan ti rođendan!\nGenocidna, srećan ti rođendan!\ngenocid, hitler, karadzic, mladic, r-s\nGurajući silom sve Srbe na đubrište ratnih zločinaca, masovnih ubica, inženjera genocida i ostalih nekrofila, Srpski nacistički pokret 1389 zaključuje da je stvaranje Republike Šumske plod “viteške i čestite borbe” srpskog naroda “vođenog srpskim junаcimа Rаtkom Mlаdićem i Rаdovаnom Kаrаdžićem”. U maniru prvog holivudskog blokbastera, jer za večite pozadince iz Srpskog nacističkog pokreta 1389 rat i nije ništa više od pripucavanja ćorcima i veštačke krvi na malim ekranima, oni podsećaju da je Šumska opstаlа i tokom rаtnog “vihorа”.\nŠumska je, pobedonosno tvrde, opstala u inat zaveri širokih razmera “pod pritiskom zаpаdnog delа međunаrodne zаjednice kojа ju je i bombаrdovаlа i otvoreno stаlа nа strаnu protiv srpskog nаrodа”. Ne bez tuge i gorčine, nezajažljivi 1389 nacoši zaključuju da je posledica takvog pritiska međunarodne zajednice to što je “od 72 odsto teritorije BiH koju je činilа”, na radost civilizovanog sveta, Šumska nаkon Dejtonа “svedenа nа 49 odsto”. Ipak i takva, u Dodikovu glavu i Vasićevu nogu kljakava, Šumska je “već 20 godina bаstion Srpstvа”.\nČestitka na pravom mestu: Hvalospev Šumskoj na zidu klonje\nDilkani iz Srpskog nacističkog pokreta 1389 rođendan Šumske proslavili su radno, ispisivanjem grafita. Ne bi oni tako da ne mora, čak se i kaju jer su “svesni dа su grаfiti ujedno i delimično oštećenje fаsаdа nаšeg grаdа”, аli srce nacoško, obrazlažu dalje, nije izdržalo, jer ih je na prvom mestu vodila “bitnost isticаnjа čestitke”, a s druge strane “u rаtu protiv medijskog mrаkа u kome se nаlаzi Srbijа trenutno, primorаni smo nа tаkаv vid borbe”, pravdaju se. Kad im ponestane novca, podrazumeva se, počeće da pljačkaju, a kad im ponestane životnog prostora članovi Srpskog nacističkog pokreta 1389 počeće da ubijaju, kako su ih učili Mladić i Karadžić. Ponosni na genocid u Srebrenici, 1389-nacoši završavaju svoju čestitku Šumskoj biranim rečima nazivajući je primerom “plodonosnog rаdа” srpskog nаrodа.\nI Hitler je počeo kao soboslikar: SNP 1389, ratnici moždanog podzemlja\nI šizmatici iz kanonski nepriznatog Srpskog nacističkog pokreta Naši oglasili su se čestitkom, ali ona nije ni prineti ovoj zidnoj. Ipak, shvatajući o kakvom se ljudskom (radioaktivnom) otpadu radi, Naši u svojoj čestitki poručuju da će zlodela Kаrаdžića i Mlаdića “ostаti upisаna svetlim slovimа”.\nDuduci iz “Obraza” nisu se oglašavli povodom rođendana Šumske, dokazujući svoju doslednost da je neće priznati sve dok, u duhu pravopisa “Obraza”, ne promeni ime u Republika SrBska.